
Szinfadokkal szemben kézirat, 

* 

A könyv megvásárlása senkii sem jogosU föl a darab előadására. 
Az előadás joga fölőit a szerző rendelkezik. 

* 

A bármely nyelvre való fordítás jogát fentarija magának a szerző. 

SZEMÉLYEK: 



Litvay 

Olga, neje 

Béni, I^itvay sógora 

Lorántfyné 

Lorántfy Lehel 

Dobó 

Szentmiklósy 

Kopeczkyné 

Gina, leánya 

Főerdész 

Egy főhadnagy 

Péter 

Vendégek, inasok * 



ELSŐ FELVONÁS 

(Kisebb női szalon Litvay kastélyában. Világos sélyemkárpitók; 
az egész szobát borító szőnyeg; különböző stilü^ de Ízléssel 
összeválogatott bútorok. A háttérben: balról keskeny üveg^ 
ajtó, amely a parkba vezet. Az ajtó kis terrászra nyílik^ 
amelynek két oszlopon nyugvó tetejéig smű vadszőlő-fal fut 
föl, A néző tehát az ajtón át sűrű lombozatú lugasba lát^ 
amelynek balfelől van a kijárása. Jobbról a parkba nyíló 
ablak; fehér csipkefüggönyön át facsoportokra és távolabbi 
havas vidékre nyílik kilátás. Az ajtó és az ablak között női 
íróasztal, mellette papírkosár, előtte szék. Az asztalt az ajtó 
felől alacsony üvegfal védi. — A baloldalon: elől főbejár- 
ráSf hátul ajtó Litvay szobáiba. A két ajtó között kis 
kandalló. A hátsó ajtó és a kandalló között spanyolfal álly 
előtte — a nézővel szemben — kis kerevet s egy karosszék. 
Hátul a sarokban pálma- és virágcsoport, A Jobboldalon: 
körülbelül a fal közepén keskeny szőnyegajtó. Ehhez az 
ajtóhoz az egész sarkot kitöltő ötszögü emelvényen át lehet 
jutni. Az ötszögnek a súgó félé eső oldalán két lépcsőfok 
vezet föl. A lépcsőtől jobbra-balra egy-egy oszlop — rajta 
kisebb pálma, — a baloldali oszloptól a hátsó falig, a jobb- 
oldalitól a másik falig faragott korlát zárja el a dobogót. 
Az emelvény sarkában sátor, alatta sarokülés. A dobogó 
előtt, jobbra a fal mellett, pianino. — Azonkívül csak egy 
fehér medvebőrrel leterített nagy kerevet van a szobában, 

jobbra a súgótól,' párhuzamosan az emelvény lépcsőével s egy 
kis asztalka. — Apróságok: A kandallón néhány bronztárgy, 
kis márványszobor, egy női fotográfia álló keretben s egy 
bonboniére. Egy kis kereveten néhány újságlap. Az íróasztal 
fölött a falon női szobába illő festmény. Az asztalon írósze- 
rek, könyvek, több fotográfia álló keretben, egy nagyobb 
fotográfia, amely egy paripát [ábrázol. Az emelvény ülésén 
különböző színű kis selyemvánkosok. A nagy kereveten: sárgán 
fűzött francia regény, női zsebkendő s egy acélpengéjü, nagy 
papirvágó kés. A kis asztalon egy szál rózsa, kis női cigaretta- 
doboz néhány cigarettával és gyufatartó. — Esős délelőtt. 
A szobában meglehetős homály. A XIV. jelenet alatt kiderül 
az idő; a kert verőfényben úszik s az ajtó előtt levő luga^s 
lombján áttörnek a napsugarak,) 



ELSŐ JELENET. 

LITVAY, OLGA, BÉNI. 
LITVAY 

(KörtíHdiU harmincnyolc éves férfi, korán 
deresedő hajjal, de barna bajttszszal és egészséges 
arcszínnd. A pianino dott ul, egész halkan néhány 
akkordot fog.) 

OLGA 

(Pongyolában, háttal a közönségnek a nagg 
kereveten könyököl s a könyvben olvas. Néha 
bosszúsan rázza a fejét.) 

BÉNI 

(Tizenkilenc éves, kimért és öreges modorú 
fiu, a kis kereveten iU s egy lapot olvas. Monoklit 
visel s vastag szivart szí.) Érdekes! 

LITVAY 

(A játékot folytatva.) Találtál valami érdekeset? 

BÉNI 

Lucy-Baal — a híres Lucy-Baal Budapestre 
érkezett. 

LITVAY 

(M. f.) Miről híres Lucy-Baal? És micsoda 
Lucy-Baal? Versenyló vagy északsarki utazó? 

BÉNI 

Lucy-Baal művésznő. Ő találta ki a csörgő - 
táncot! 

LITVAY 

Mit talált ki? 

BÉNI 

A csörgőtáncot! És te ezt nem tudtad, sógor? 

LITVAY 

Tudod te, hogy ki találta ki a gőzgépet? 

BÉNI 

(HaOgat) 

LITVAY 

Láthatod, hogy az ember nem tudhat mindent. 
MÁSODIK JELENET. 

ELŐBBIEK, PÉTEB. 
PÉTEB 

(Időselh komornyik; borotvált bajusz, fekete 
ruha; a főbejáraton bdép s tálcán táviratot hoz 
Litvaynak.) Távirat! 

LITVAY 

(Fölbontja és elolvassa a táviratot.) 

OLGA 

(A könyv szerzőjére vonatkoztatva fölkidltását.) 
Szamár! (Földre dobja a könyvet.) 

PÉTEB 

(Nyugodtan fölemeli a könyvet a földről s a 
kerevetre teszi.) 

LITVAY 

(Olgához,) Vendégeket kapunk . . * Az új 
szomszédasszony, Loránlfy Klára megjön a kis 
fiával és a nagybátyjával. (Péterhez,) Mikor érkezik 
a déli vonat? 

PÉTEB 

öt perccel egy után. 

LITVAY 

Majd velem jössz a vasútra. Ha befogtak, 
értesíts. 

PÉTEB 

(A főbejáraton el,) 

LITVAY 

(Olgához lép.) Jó volna talán piga, ha maga 
felöltöznék? 

OLGA 

(Anélkül, hogy ügyet vetne rá, kinéz az abla- 
kon,) Ha férfi volnék, arcul ütném azt az embert! 

LITVAY 

(Kinéz az ablakon, nyugodtan.) A föerdészt? 
S ugyan miért? 

OLGA 

G3mlölöm, megvetem . . » Idegessé tesz, ha 
ránézek; bánt, bosszant, dühbe hozl 

LITVAY 

(Minden indtdat nélkül.) Ne nézzen rá. De ha 
ránéz: fogadja a köszöntését. (Kiköszön.) Jó napot! 

OLGA 

Hát szabad ilyen ruhát viselni? Ez az ember 
meggyilkol a kabátjaival. 

LITVAY 

Pedig igen derék ember. 

OLGA 

Százszor többre becsülöm a ióizlésü gaz- 
embert, mint az ilyen derék embert * . . 

LITVAY 

(Magában.) Megint ideges! (Fenn,) Mi bántja, 
Olga? 

OLGA 

Bánt minden, amit látok. Gyűlölöm ezt a vidéki 
csöcseléket és torkig vagyok a maga falujával! És 
az eső! Az örökös eső! A kétségbeejtő eső! Éjjel- 
nappal veri a nyirkos kriptám falát. (Megrázkódik.) 

LITVAY 

Az eső el fog állani Lássa, már kitisztult a 
legendi csúcs . * * Milyen tisztán látszik most a 
havas ... 

OLGA 

Hagyjon békében a gyalázatos havasával! 
Olyan, mint egy égig ágaskodó koporsó . . . Olyan, 
mint egy fekete vadállat, amely a föld mellén gub- 
baszt. Éjszaka szinte hallom, mint hörög alatta 
a föld. 

LITVAY 

Elutazzunk innen? 

OLGA 

(Élénken.) Hová? 

LITVAY 

A Riviérára? 

OLGA 

Nem kell, nem! Örökös kék ég — langyos 
levegő és''narancsszag — émelyít, ha rágondolok . . . 
(Körülnéz a szobában.) Délután kidobatok innen 
minden pálmát. 

LITVAY 

Üj embereket látna és az talán szórakoztatná . . . 

OLGA 

Embereket? Hát van ott ember? A férfiak 
festik magukat, mint az asszonyok, a nők pedig 
tarka állatok . . . Aki a becsületrend szalagját viseli, 
az hamiskártyás ; a table-d'hote-angolok pedig szató- 
csok . . . (Lágyan hizdegve.) Vigyen Pestre ! (Szen- 
vedélyes vágyakozással.) Pestre akarok menni! 
Pestre ! (Szemét törli.) 

LITVAY 

(Megindtdtan.) No lám, könyezik? Jól van, 
Olga, Budapestre megyünk ... De csak nyolc 

napra . . . Tovább nem maradok, — tudja, hogy 
miért nem. 

OLQA 

(Elborul.) 

LITVAY 

Mikor induljunk? 

OLGA 

Ma! Még ma! 

LITVAY 

Az lehetetlen. Ma jön Klára grófné. 

OLGA 

Miért jön ? Mit akar itt ? Hívtam én ? 

LITVAY 

A grófné megvette a legendi birtokot s mint 
új szomszédunk meg akar bennünket látogatni . . . 
Azonkívül üzleti dolgunk is van, miután kiegyeztünk 
a perekben, amelyeket a régi birtokos folytatott 
ellenünk . . . 

OLGA 

Tehát magához jön s nem hozzám. Fogadja 
egyedül. 

LITVAY 

(Komolyan,) Minden embernek vannak köteles- 
ségei a társasággal szemben. 

OLGA 

Csak annak, aki igénybe veszi a jogait is; 
Nekem nincsenek jogaim. Nem is akarom, hogy 
legyenek. (A szívéhez nyúl^ mintha fájdalmat 
érezne,) 

LITVAY 

(Aggódva.) Nem jól van? 

OLÓA 

(Halkan^ szomorúan.) Fáj ! (Mikor Litvay 
féléje közeledik^ erélyesen szól.) Hagyjon békében! 
(A szőnyegajtón jobbra el) 

BÉNI 

(Leteszi a lapot, Olga után pillant, ) Gyermek! 
(Litvayhoz lép, szíves hangon.) Poros a kabátod, 
sógor! (Letisztítja.) Nincs nálad véletlenül száz 
forint? 

LITVAY 

Kölcsönt nem adok, de ajánlok egy vásárt. 
Megveszem a monoklidat. Azaz megváltom a 
monokliviselési jogodat. 

BÉNI 

(Végignézi.) Az elveim nem eladók! 
HARMADIK JELENET. 

ELŐBBIEK, DOBÓ. 
DOBÓ 

(Benyit a kerti ajtón.) Az ajtó nyitva van — 
tehát szabad! 

LITVAY 

(KeUemes meglepetéssel.) Hát te honnan jösz, 
Dobó? 

DOBÓ 

Közvetlenül a fürdőkádból, közvetve pedig 
Budapestről. (Kezet fog Litvayval, Bénihez,) Kö- 
szöntelek, kravátli-király! 

LITVAY 

(Bénire mutat, halkan Dobóhoz,) Ha kéme, 
ne adjál neki pénzt! 

BÉNI 

(A következők alatt hirtelen elhatározással a 
szőnyegajtóhoz megy, ott rövid habozás után el- 
szántan benyit. El.) 

DOBÓ 

(Litvayhoz,) Tulajdonképpen Dobófalvára akar- 
tam menni — haza; de mikor elhajtattam a vadas- 
kerted alatt és megpillantottam a kis Trianont, amit 
nekem vendéglakásul berendeztettél, egyszerre hon-^ 
vágyat kaptam utánatok és most itt vagyok megint. 
Az én dobófalvi rablóváram őszszel nagyon is 
barátságtalan. 

LITVAY 

Tudod, hogy hálára kötelezel, ha minél több 
időt töltesz velünk. Hiszen azért is bútoroztattam 
be neked a kerti pavillont, hogy kedved és szeszé- 
lyed szerint járhass-kelhess közöttünk. Mit csináltál 
a fővárosban? 

DOBÓ 

Vacsoráztam. 

LITVAY 

Tizenkét óráig? Jó étvágyad lehetett! 

DOBÓ 

Lucy-Baallal voltam. 

LTTVAY 

A csörgötánc föltalálójával? 

DOBÓ 

Risztory gróf kedvéért jött Budapestre — de 
a tizenkétórai vacsora alatt megint belém habarodott. 
Azért is szöktem meg. Nem vagyok barátja a meg- 
újrázott szerelemnek. 

LITVAY 

Mondd, igazán mulattat még az ilyen korhely- 
kedés? 

DOBÓ 

Igazán mondom, hogy már kamaszkoromban 
is untatott. Te, ha tudnád, hogy milyen ostobák 
azok a leányok! Olyan ostobák — náluk csak mi 
vagyunk ostobábbak. 

LITVAY 

És mégis mindig köztük vagy. Miért? 

DOBÓ 

(A kis asztalon levő cigarettákból rágyújt.) 
Miért van a nadrágomba ránc vasalva? Miért vagyok 
most itt? Miért gyújtok cigarettára? És miért élek? 
Nincs az ilyen kérdésekben semmi köszönet. 

LITVAY 

Egy haszna mégis van a léhaságodnak: meg- 
tanultad ismerni a nőket. (Szemügyre véve Dobót.) 
Azt mondják, te jól ismered őket? 

DOBÓ 

Isten ments! Amit az ember ismer, az nem 
érdekli már, engem pedig a nők — (élJiaügaty majd 
húsán szól.) Vájjon érdekelnek-e még? 

LITVAY 

Mindenesetre jobban ismered őket, mint én> 
aki az időm javarészét tanulással töltöttem. 

DOtíÓ 

Különc vagy. Nagyúr létedre orvosi diplomát 
szereztél. Miként a bajor herceg, gyógyítod a 
parasztjaidat és többet költesz kórházakra, mint 
más ember versenyistállókra. 

LITVAY 

Mit akarsz? Valamit csak kell az embernek 
tennie! 

DOBÓ 

így mondják és valószínű, hogy igazat beszél- 
nek. (Elborulva.) Talán jobb lett volna, ha magam 
is másképp kezdtem volna az életet . . . (Szárazon.) 
Hanem beszéljünk inkább az asszonyokról, bár az 
sem reggeli téma . . . 

LITVAY 

(Erőltetett jókedvvd.) Képzeld: egy elvi kérdés 
foglalkoztat. Hogyan védekezik a férfi a nö hűtlen- 
sége ellen? 

DOBÓ 

(Meghökkenve méri végig.) Általánosságban 
beszélsz? Vagy — valamely — speciális esetről? 

He rezeg F.: Az első vihar. 2 

LITVAY 

Általánosságban — természetesen! 



DOBÓ 

Van az asszekurálásnak két módja is. Az egyik 
az, hogy az ember magába szeretteti a feleségét. 
Éz azonban nem egészen biztos, mert éppen a 
szerelmes asszony képes a legmerészebb logikai 
torna-mutatványokra. Ismertem például egy nöt, 
aki azért csalta meg az urát, mert imádta . . . 

LITVAY 

(A szavába vág.) S a másik mód? 



Hét gyerek. 
Mi az? 



DOBÓ 
LITVAY 



DOBÓ 

Hét gyerek — biztos! Én legalább nem tudok 
olyan asszonyról, akinek hét gyermeke lett volna 
s megcsalta volna az urát ... Ha akarná, se tehetné, 
mert nem ér rá. Hét gyerek közül átlag egy min- 
dig bömböl, a másik azalatt gyújtóval játszik, a 
harmadik pedig tentát önt a szőnyegekre. Mialatt 
az asszony elcsitítja az egyiket, megmenti a másikat 
és megbünteti a harmadikat, egyszerre azon veszi 
észre magát, hogy negyven esztendős . . . Hiszen 
lehet, hogy akad az ilyenek között is kivétel, de a 
kivétel tudvalevőleg megerősíti a szabályt . . . 

NEGYEDIK JELENET. 

ELŐBBIEK, PÉTER. 
PÉTER 

(A főbejáraton,) A kocsi, méltóságos úr . . . 

LITVAY 

Megyek! 

PÉTER 

(El.) 

DOBÓ 

Péter mondta, hogy vendégeket vártok. Szom- 
szédok? 

LITVAY 

Új szomszédunk jön látogatóba: Lorántfy Klára. 

DOBÓ 

(Fölindulással.J Klára?! 

LITVAY 

Hát téged mi lelt? Nini — szinte megfeledkez- 
tem erről . . . (Halkan,) Még tart köztetek a harag? 

DOBÓ 

(Kitérően.) Nincs itt szó haragról . . * 

LITVAY 

(Halkan,) De igenis! Klára grófné haragszik 
rád, mert másfél esztendővel ezelőtt agyonlőtted a 
barátját . . . 

DOBÓ 

Nerfi volt az! 

2* 

LITVAY 

Bánom is én, nevezd akárminek. Szóval agyon- 
lőtted a szegény Alpárj^ ... A te bűnöd, ha för- 
telmes is, nem tartozik azok közé, amelyeket az 
asszonyok meg ne b ocsátanának . . . 

DOBÓ 

(Szdiden,) Kérlek, ne beszéljünk erről! 

LITVAY 

Tudod, hogy ne'ii vagyok kíváncsi természetű, 
de érdekel, nagyon érdekel, hogy van valami, ami 
nyomot hagyott a te kicserzett lelkeden ... 

ÖTÖDIK JELENET. 

ELŐBBIEK, OLGA, BÉNI. 
OLGA 

(Az dŐbbi pongyolában a szőnyegajtón bdép, 
egyenesen az ablakhoz megy. Magában szól,) Mindig 
itt van! Mindig! 

LITVAY 

(Keztyűit gombolva.) Melyikünknek szól ez? 

OLGA 

Kérem, ne untasson! 

DOBÓ 

(Litvayhoz.) Úgy látszik, neked szólt. 

LITVAY 

(Nevetve.) Megelégszem ennyivel és megyek . . . 
(A főbejáraton d,) 

BÉNI 

(Aki Olga után kilépett a szőnyegajtón, arcán 
a felsülés jdeivd, Dobóhoz.) Pókháló van a kabá- 
todon . . . (Letisztítja Dobó kabátját.) 

DOBÓ 

Béni, nem adhatnál kölcsön vagy száz forintot? 

BÉNI 

(Meghökkenve.) Nem ! (A főbejárat fdé indul, 
majd visszanéz.) Nem! (El.) 

DOBÓ 

(Olgához.) Elpárologjak, kedves cousine? 

OLGA 

Mit bánom én! 

DOBÓ 

Ez már nekem szól ! (A kerti ajtó felé indul.) 

OLGA 

(Mintha megbánta volna udvariatlanságát, 
igen szeretetreméltó hangon.) Oszkár! Haragszik 
rám ? Ugy-e, csúnya tőlem, hogy tegnap oly sokáig 
megvárattam. Nem éreztem magamat jól, különben 
elmentem volna. 

DOBÓ 

Hová ? 

OLGA 

A légyottra ... A Trianonba . * . 

DOBÓ 

Vagy úgy? Hiszen én tegnap Budapesten voltam ! 

OLGA 

Nem volt itt? Akkor miért kért tőlem légy- 
ottot? 

DOBÓ 

Igazán csak az illem kedvéért. Maga tegnap 
a kocsiban annyira kitüntetett a kacérságával, 
hogy két lehetőség között kellett választanom : 
vagy légyottot kérek, vagy én vagyok a vármegye 
leghülyébb embere. Az ember az én koromban 
még nem szeret hülyének látszani, különösen akkor 
nem, ha a dolog nem jár kötelezettségekkel . . . 

OLGA 

Tréfának vette ? (Kacéran,) Pedig — ha közbe 
nem lép a véletlen: elmentem volna! 

DOBÓ 

(Szárazon,) Édes Olga, maga még több em- 
bernek fog légyottot adni életében, de egyszer sem 
fog elmenni. 

OLGA 

Igazán hülye. És miért nem? 

DOBÓ 

Ne bolondítsa magát és a világot! Nem tar- 
tozik ön a női ragadozók családjához, hanem a 
dormogó házicicákéhoz ... 

OLGA 

(Gonoszul végigméri és görcsös, karmoló moz- 
dulatot tesz az ujjaival.) 

DOBÓ 

Hiába nyújtogatja a körmeit: a cicából nem 
lesz tigris. Ismertem az édesanyját és a nagyanyját 
is. Derék úriasszony volt mindakettö . . . Hiszek az 
átöröklés tanában és úgy gondolom, hogy ön meg 
van terhelve a tisztességgel. Lehet, hogy ez önre 
nézve kellemetlen, de előbb-utóbb meg kell békülnie 
a helyzetével. 

OLGA 

Nos, barátom, el fog jönni a nap, amikor meg- 
ismer ön is, az uram is! 

DOBÓ 

Pedig nem is divat már a Francesca da Rimini- 
génre. Az ön nyelvén szólva : semmi sem taillirozza 
a nőt olyan sikkesen, mint a tisztesség és mi sem 
pikánsabb az erénynél . . . 

OLGA 

Mondok önnek valamit ! Az uram gyermeknek 
tart. Hogy ön minek tart, azt nem tudom, azzal 
nem is törődöm. Gyermek azonban nem vagyok. 
Már akkor sem voltam az, amikor férjhezmentem... 

DOBÓ 

Ha egyszer ráér, mesélje el nekem, hogy tulaj- 
donképpen miért is lett Lilvayné. 

OLGA 

Nem szerelemből! 

DOBÓ 

Mindjárt gondoltam. 

OLÖA 

A mi egybekelésünk nem volt házasság, hanem 
szerződés. 

DOBÓ 

Szép a stílusa! 

OLGA 

Kétoldalú szerződés volt. Én lekötöttem a sza- 
badságomat, az iQúságomat és a boldogságra való 
igényeimet. Ezzel szemben gazdagságot és fényes 
társadalmi szerepet ígértek nekem. Nos, az uram 
megcsalt! Amit igért, abból nem váltott be sem- 
mit! Ki az én uram.? Az esküvőnk után tudtam 
meg, hogy különc, aki népboldogító bogaraknak 
áldozza az életét. Mi az én életem? Szomorú ten- 
gődés pusztákon és külföldi fogadókban. Mire való 
nekem a gazdagság? Hogy ruhákat varrassak, ék- 
szereket vegyek, amelyeket parasztokon és fogadó^ 
béli pincéreken kívül nem lát senki. És ki az én 
társaságom? Ki? Nos — ön! Haha! 

DOBÓ 

(Meghajtja magát,) 

OLGA 

Tudom, hogy ostobának tartanak, — de nem, 
barátom, annyira ostoba nem vagyok, hogy egy 
tál lencséért túladjak örökségemen. Az én uram 
nem tett eleget szerződéses kötelességének. Jól van! 
Ezennel semmisnek nyilvánítom a szerződést. Ott 
keresem a boldogságomat, ahol meglelhetem — 
vagy úgy dobom el magamat, ahogyan nekem 
tetszik ! 

DOBÓ 

(Aki láthatólag nem vette komolyan Olgát,) 
El akar válni ? 

OLGA 

Válni? Dehogy! 

DOBÓ 

Nem? 

OLGA 

Ha az uram vissza tudja adni mindazt, amit 
a házasságba hoztam : akkor igen. 

DOBÓ 

Nem vagyok tapintatlan, ha a hozomány nagy- 
sága után tudakozódom ? 

OLGA 

Hozományom volt : a huszonkét évem, a leányos 
szépségem és az illúzióim. 

DOBÓ 

Ezt, persze, bajosan tudná visszafizetni az 
uradalmi pénztár. 

OLGA 

Tehát igazságtalan a válás ! Végre is, mit veszí- 
tett az uram a házasságban? Egypár évig boszan- 
kodott — ennyi az egész. De én tisztára ki vagyok 
fosztva ! Ha leány volnék, megszerezhetném magam- 
nak a boldogságot ... De mint elvált asszony, aki 
hozzá még szegény is ? ■— Nem, barátom ! Nekem 
ahhoz, amit tenni akarok, szükségem van a Litvay 
báró névre, szükségem a vagyonára, szükségem a 
férjes asszony nimbuszára . . . 

DOBÓ 

Elragadó őszinteség. És nem gondol arra, hogy 
én kötelességérzetböl gáncsot vethetnék a tervei elé ? 

OLGA 

(Megvetően,) Árulkodni akar? 

DOBÓ 

(Mosolyogva,) Eltagadná, amit mondott? 

OLGA 

Bizonyára ! Mindenki olyan fegyverekkel küzd, 
aminőket a természettől kapott. 

DOBÓ 

Igaza van Olga és az árulás nem is az én fegy- 
verem. De értsük meg egymást. Maga nekem a 
legkedvesebb cousineom, mivel a legmulatságosabb 
valamennyi közül. Annyira azonban nem terjed a 
rokoni gyöngédségem, hogy komolyan vegyem mind- 
azt, amit esős napokon mondani szokott . . . 

OLGA 

(Oonoszid.) És ha akad más férfi, aki komo- 
lyan veszi? 

DOBÓ 

(Kedélyesen,) Le fogjuk lőni, mint a szalonkát. 

OLGA 

(Szenvedélyesen,) Ah — fenyegetés! 

DOBÓ 

Hajh — megfeledkeztem az ajándékáról. Hoz- 
tam valamit Pestről ! (A zsebéből egy gumizsinóron 

függő kis játékmajmot vesz ki, atndy sdyempapirba 
van csavarva. A majmot a zsinóron táncoltatja.) 

Kell? . . . 

OLGA 

(Haragosan fordít neki hátat. Egy pillanatra 
komoly gondolatokba merül, aztán kiváncsian nézi 
a majmot. Kinyújtja utána a kezét. Miközben a 
majmot táncoltatja.) Mutassa a profilját ! (Hol Dobót y 
hol a majmot nézi.) 

DOBÓ 

(/főbejárat felé.) Már jönnek ! 

OLGA 

Midőn Klára belép^ a kerevetre dobja a majmot.) 



HATODIK JELENET. 

ELŐBBIEK, LITVAY, KLÁRA, SZENTMIKLÓSY és PÉTER. 
LITVAY 

(A főbejáraton.) íme, a feleségem. 

KLÁRA 

(Sötét utiruhában belép. Olgához.) Rosszkor 
jövök, ugy-e? Hallottam, kedvesem, hogy gyöngél- 
kedő vagy ... Az urad hozott, különben nem mer- 
telek volna háborgatni . . . 

SZENTMIKLÓSY 

(Nagy gonddal, de minden hivalkodás nélkÜL 
öltözött öreg wr, hófehér^ siírű hajjal. Szép rózsát 
tart a kezében. Mihelyt belépett, nagyon szíves 

hangon Péterhez.) Köszönöm, barátom — ön nagyon 
szíves . . . Tegye oda, kérem . . . 

PÉTEB 

(Okmányokkal telt úgynevezett miniszteri tár- 
cát hozott a kezében, most odateszi a kandalló 
mellett álló kis kerevetre s a főbejáraton dmegy,) 

LITVAY 

(Szentmiklósyt Olgának bemutatja.) Szent- 
miklósy báró . . . 

KLÁBA 

Lehel nagybátyja és gyámja. Nekem legjobb 
barátom, hűséges lovagom — mondhatnám, gond- 
viselésem is . . . 

SZENTMIKLÓSY 

Díszes címeim közül a szép húgom kifelejtett 
egyet, amelyre pedig büszke vagyok : szenvedélyes 
rózsakertész vagyok. (A rózsát átadja Olgának.) 
íme, az igazolványom ! 

OLGA 

(Megszagolja a rózsát.) Köszönöm ! (Klárához.) 
Kérlek. (Hdyet mutat néki.) 

KLÁRA 

(Kérdő pUlaniást vet Szentmiklósyra, aki az 
óráját nézi.) 

LITVAY 

(Észrevéve Klára zavarát^ Olgához.) A gróf- 
nénak a legközelebbi vonattal már tovább kell 
utaznia Bécs felé ... Az udvarnál van dolga -^ 
Lehel hitbizományai ügyében ... 

SZENTMIKLÓSY 

(A kis kerevethez ment s kikeres a tárcából 
néhány okiratot,) 

KLÁRA 

(Olgához,) Bevallom, ezúttal csak az uradhoz 
jöttem — a neked szóló látogatást későbbre 
hagyom. Megbocsátasz? 

OLGA 

Tégy mindenben kényelmed szerint. 

KLÁBA 

(Litvayhoz.) Akkor hamarosan elvégezzük 
üzleti ügyeinket. 

LITVAY 

(Olgához,) Hogy Bécsből visszajövet el ne 
kerülje a portánkat, zálogot vettem a grófnétól. Itt 
hagyja nekünk a fiát. 

OLGA 

(Titokban egy kis qrimace-t csinál,) 

KLÁRA 

őszintén szólva: nagyon kapóra jött nekem 
ez a meghívás. Nem szívesen vittem volna magam- 
mal Lehelt. Az udvarnál a rokonaink haszonlesése 
ellen kell védekeznünk és a fiu még ráér arra, 
hogy megismerje az atyafiságát erről az oldalról . . . 
De nini, hol van Lehel .^ 

SZENTMIKLÓSY 

(Az írások közt keresgélve,) A podgyászával 
vesződik. Segít az inasoknak. 



80 HERCZBG FERENC 



KLÁRA 

Mindenbe beleártja magát. 

LITVAY 

(A főbejáratnál.) Erre, Lehel! 
HETEDIK JELENET. 

ELŐBBIEK, LEHEL és BÉNI. 
LEHEL 

(A főbejáraton besiet.) Kismama — ezek a 
lakájok oly gyöngék — hárman se bírnak egy 
tisztességes útiládával . . . 

BÉNI 

(Aki Lehel nyomában jött, elnézően.) Tacskó ! 

OLGA 

(Meglepetten nézi Lehelt, Klárihoz kacagva.) 
Hogyan — ő a fiad? 

MIND 

(Lehelt nézik s kacagnak.) 

KLÁBA 

Lehel, köszönj! 

LEHEL 

(Kezet csókol Olgának^ Litvayhoz elismerő 



hangon.) Szép felesége van. 

OLGA 

(Klárához.) A te fiad? 

KLABA 

Igen. A mostohafiam. Tizenkét éves volt, 
amikor az én fiam lett. 

LEHEL 

A kismama akkor tizenhét éves volt. És mivel 
ma húsz éves vagyok . . . 

KLÁSA 

(A szavába vág, tréfásan.) Semoii indiszkréció ! 

LEHEL 

(Súffva,) úgyis benn van a góthaiban. 

KLÁBA 

(Derült önérzettel,) Én neveltem. A gim- 
náziumot is otthon végezte, az én felügyeletem alatt. 

LEHEL 

(lÁtvayhoz.) Képzelje, a kismama tud deákul. 
Velem tanulta. 

ELÁBA. 

Kissé megkéstünk a tanulmányainkkal, de az 
nem baj. Két héttel ezelőtt érettségit tettünk — 
kitüntetéssel ! 

LEHEL 

Most pedig egyéves önkéntesek leszünk, aztán 
az egyetemre megyünk. 

KLÁBA 

(Kissé elborulva.) Már oda csak egyedül mégy, 
szegény Lehelem. 

LEHEL 

Mindennap írok mijd! 

KLÁBA 

Tizenkét esztendős kora óta nem volt még 
távol tőlem két hétig. Eleinte beteges volt, azért 
nem eresztettem nyilvános iskolába, később pedig, 
amikor özvegygyé lettem, már nagyon összeszok- 
tunk . . . Nem is tudom, hogyan leszünk majd 
egymás nélkül . . . Mit gondolsz. Lehel ? 

LEHEL 

Mindennap írok. 

KLÁRA 

Azért ne higyjék, hogy leányos nevelést kapott. 
Kedve szerint tombolhatta ki magát a hazai erdők- 
ben és járhatta a havasokat. Két évvel ezelőtt már 
medvevadász volt . . . 

LEHEL 

(Litvayhoz,) Egy öreget lőttem és egy bocsot. 

SZEXTMIKLÓSY 

(A kereveten ül s az írásókat rendezi.) 
Lovagol, mint egy hun vitéz, evez, mint egy 
matróz és úgy úszik, mint a cápa . . . 

LEHEL 

(lÁtvayhoz,) Még nem voltam szarvasbőgésen. 

LITVAY 

Meg kell barátkoznod Dobóval — majd ő 
elvisz . . . 

KLÁBA 

(Megütközéssel,) Dobóval.?! (Körülnéz, meg* 
pillantja a belépő Dohot.) 

DOBÓ 

(Aki a YIL jdenet elején a kis kerti terrászra 
vontdt, most belép s meghajlik Klára dőtt.) 

KLÁBA 

(Litvayhoz,) Talán jó volna, ha dologhoz 
látnánk. 

LITVAY 

Az én szobámban háborítatlanul elvégezhetjük... 
(Karját nyújtja neki.) 

TrrJTtA 
(Olgához,) Megengeded? (Litvayval a baloldali 
hátsó ajtón d.) 

SZENTMIKLÓSY 

(Észreveszi, hogy Béni a kis asztalnál ciga- 
rettára akar gyújtani. Udvariasan.) A gyújtó gyak- 
ran nem gyulád meg. Gyakran lepattan a feje — 
olyankor kilyukasztja a szőnyeget, sőt nagyobb 
bajt is okozhat. (JSgy kis ércdobozt vesz ki a zse- 
béből.) Ajánlom ezt az új szerkezetű gyújtógépet . . . 
Az tmber egyszerűen kinyitja a tetejét — (kinyitja, 
üjra becsukja.) Ha az ember hirtelen kinyitja — 
(hirtelen kinyitja.) Nem működik — meglehet, 
hogy a nedves időjárás az oka. Elfogadja tőlem, 
fiatal barátom? (Odaadja neki és Litvay után megy. 
Néhány írást visz magával, a tárcát a kis kere- 
veten hagyja.) 

BÉNI 

(A következők alatt kétízben, nem cobbször, 
próbálja a gyújtógépet, aztán zsebre teszi.) 

Herczeg F.: Az első vihar. 3 

NYOLCADIK JELENET. 

OLGA, DOBÓ, LEHEL, BÉNI. 
LEHEL 

(Dobóhoz.) Lesz szíves megengedni, hogy önnel 
mehessek szarvasbőgésre? 

DOBÓ 

Ha a grófnénak nincs ellenvetése . . , 

LEHEL 

Oh, hiszen én nem vagyok már gyermek! Ön 
Dobó Oszkár úr, ugy-e? Hiréből ismerem. 

DOBÓ 

A grófné említette — ? 

LEHEL 

Nem, a kismama sohasem beszélt önről. De a 
megyei urak, akikkel vadászni szoktam ... Ön hires 
vadász. Azt is hallottam, hogy kitűnő pisztolylövő. 
Ha akarja, néha célba lőhetnénk, mert én is tudok 
bánni a pisztolylyal. Akarja, kérem? 

DOBÓ 

Ha a grófné megengedi. 

LEHEL 

Igaz, hogy a kismama valamennyi sport közül 
éppen ezt szereti legkevésbbé. Nem csoda, a legjobb 
barátunk életének egy pisztolylövés vetett véget. 
Ismerte szegény Alpáryt? 

DOBÓ 

(Igent bólint,) 

LEHEL 

Mi nagyon szerettük. Egészen más szabású 
ember volt,' mint a többi. A mama azt mondta: 
olyan mély és tiszta lelkű, mint az erdei patak . . . 
Értett a zenéhez és szerzett néhány szép dalt, amit 
ma az egész országban énekelnek. Ismeri a dalait, 
Dobó úr? 

OLOA 

Hát nem tudja, hogy ki ölte meg? 

LEHEL 

A kismama nem akarta megmondani a gyilkosa 
nevét . . . 

DOBÓ 

(IndulattaL) A gyilkosa — azt mondta? 

LEHEL 

Gyilkosság volt! A mama akkor sokat sírt. 
Én pedig megfogadtam, ha a sors egyszer összehoz 
a gyilkosával — ! Majd ha férfi leszek . . . 

OLGA 

(Másra akarja terelni a szötj Nagyon szereti 
a kismamát? 

LEHEL 

Hogy szeretem-e? Mindenki szereti, aki ismeri. 
Ahány élő teremtés van a kastélyunkban, — a pari- 
pákat és a komondorokat sem véve ki, — mind- 
annyi boldog, ha a közelében lehet. A legboldogabb 
én vagyok, mert mindig vele vagyok . . . Dobó úr, 

3* 

ha tudná, hogy milyen jó a kismama és milyen 
okos! (Nevetve,) De milyen okos! Ha szilaj csikó- 
kat hajtok be, olyankor mindig velem jön kocsikázni. 
És tudja miért? Mert ha egyedül vagyok a legé- 
nyemmel, akkor kiengedem a sárkányokat, hadd 
repüljenek ... Ha pedig a kismama ül mellettem, 
akkor erősen fogom a gyeplőt és úgy vigyázok, 
mintha tojásfuvarom volna. 

OLGA 

Irigylésre méltó asszony . . . 

LEHEL 

(Zavartan,) Azt hiszem, ideje volna, hogy 
rendbe hozzam magamat . . . 

OLGA 

Majd Béni elvezeti a szobájába. 

LEHEL 

Megyek. Viszontlátásra, Dobó úr! (Kezet nyújt 
neki,) Ne vegye rossz néven hogy ennyire bizal- 
mas vagyok, — de ez nekem szokásom. Én nagyon 
rokonszenvezek önnel és szeretném, ha a barátsá- 
gára méltatna . . . 

BÉNI 

(Magában elnézően,) Tacskó! (Lehellel a fő- 
bejáraton el,) 

OLGA 

(Dobóhoz,) Ez a fiu különb férfi, mint önök, 
akiknek húsz éves korukban már szeretőik és pár- 
bajaik voltak . . . (Áz emelvény felé siet, majd 

meggondolja magát és visszatér a majomért.) Örzse 
— Erzsi — Erzsébet ! Öltözni akarok ! (A szőnyeg- 
ajtón él.) 

KILENCEDIK JELENET. 

DOBÓ, KLÁBA. 
DOBÓ 

(A távozó fiu után tekintve.) Az ő nevelése. 

KLÁRA 

(A hátsó ajtón jön, kalap és felöltő nélküly 
visszaszól) Ha rám nincs szükség, Olgához megyek . . . 
(Beteszi maga mögött az ajtót, aztán megpillantja 
Dobót.) 

DOBÓ 

(Alázatosan.) Olga öltözni ment . . . 

KLÁRA 

(Kedvetlenül jön előre.) 

DOBÓ 

(Hozzálép, szdid hangon.) Ön jó és nyájasan 
fogadja minden cselédjének köszöntését. Miért akarja, 
hogy irigyeljem a cselédjeit? 

KLÁRA 

(Meghátrál előtte.) 

DOBÓ 

Megijeszti a vakmerőségem ? Pedig az én vágyaim 
ma már szerények. Bánjék velem úgy, mint többi 
közömbös ismerősével. 

KLÁBA 

(Halkan^ undorral.) Gyilkos! 

DOBÓ 

Ez erős! (Némi fölénynyd.) De önnek minden 
szabad ! 

KLÁSA 

Tudom, hogy semmibe se veszi a szavamat. 
Mi vagyok én ? Egy asszony. Ez az önhöz hasonló 
lovagok nyelvén nem több, mint gyermek vagy 
virág. De nézzen a szemembe! Meri az arcomba 
mondani, hogy a lelkiismerete nem kiáltotta még a 
fülébe azt, amit én mondok: gyilkos!? (Miután 
egy ideig farkasszemet néztek, lesüti a pilláit, hal- 
kabban,) Vagy nincs lelkiismerete? 

DOBÓ 

Van. A korai tavaszszal győződtem meg róla, 
hogy van. Jégzajlás idején a Tisza partján lovagol- 
tam. Ekkor a rohanó jégtáblák között egy kis 
kutyát láttam vergődni. Vinnyogva fordította felém 
a fejét, mintha tőlem várna segítséget. Természe- 
tesen tovább lovagoltam és a sorsára biztam az 
ebet. Kivénültem már abból a korból, mikor az 
ember egy kutya kedveért kockára teszi az életét. 
És lássa, aznap este nem tudtam kiverni a fejem- 
ből a vizsla képét. Nevethet rajtam, — mert tényleg 
nevetséges, — de bántott a lelkiismeretem. (Szá- 
razon.) Azért az emberért azonban, aki az én 
golyómtól esett el, egy percig sem bántott. 

KLABA 

Istenkáromlás ! 

DOBÓ 

Tudja, hogy nem szokásom a hazugság. Undo- 
rodom tőle, mint a szennyestől — nem annyira 
erkölcsi, mint esztétikai okokból. El fogja tehát hinni 
minden szavamat ! Tavaly március huszadikán jöttem 
vissza Afrikából ... Tudja, hogy miért mentem oda : 
nem kellettem önnek és el akartam felejteni. Nem 
felejtettem el, de gazdagodtam egy becses tapasz- 
talással : az ember elélhet szerelem nélkül is. Elélhet ! 
Aki az ellenkezőt mondja, az hóbortos vagy szél- 
hámos. — Huszadikán érkeztem Budapestre. Mivel 
régóta nem hallottam zenét, még az este elmentem 
az Operába. Ott láttam viszont önt — és a barát- 
ját . . . Emlékszik ? 

KLÁBA 

(Mereven nézi,) 

DOBÓ 

Alig pár órája voltam Budapesten s már az 
én fülembe is eljutott a hir, amely akkor közszájon 
forgott, hogy Alpáry az ön kedvese . . . Rosszul 
esett hallanom. Ön egy földszintes páholyban ült, 
Alpáry pedig egyik barátjával előttem ült a föld- 
szinten . . . Emlékszik ? 

KLÁBA 

(A fejével bólint.) 

DOBÓ 

Az első felvonás után ön a vállára vette a 
prémes felöltőjét, mosolyogva bólintott a barátja felé 

és elhagyta a páholyát. Néhány perc múlva Alpáry 
szintén elhagyta a nézőteret, jókora föltűnést keltve. 
Én ekkor így szóltam magamban: „Jól megértik 
egymást — de ehhez neked semmi közöd!" — 
Figyeljen most minden szavamra. A második fel- 
vonás után visszajött Alpáry, megint jókora föltűnést 
keltve . . . Mikor elfoglalta a helyét, a szomszédja 
bizalmas hangon, de úgy, hogy én is megérthettem, 
odaszólt neki: „Hazakísérted a szép Klárát?" Az 
ön barátja ekkor mosolyogva bólintott a fejével és 
így válaszolt : „Hazakísértem és siettem vissza . . . 
Tudod, hogy föltűnő ne legyen!" 

KLÁKA 

(Aliff haüható hangon,) Ah ! 

DOBÓ 

Mikor ezt meghallottam, így szóltam magam- 
ban: „Ez az ember rüpök — de neked ehhez 
semmi közöd!" A közönséget kezdtem látcsövezni 
és ekkor — végtelen meglepetésemre — meglát- 
tam önt egy emeleti páholyban . . . Ott volt a szín- 
házban, pedig Alpáry azt mondta, hogy haza- 
kísérte . . . 

KLÁRA 

A nagynéném páholyában voltam. 

DOBÓ 

A páholy hátterében ült, jóformán csak a fej- 
ekéről ismertem meg . . . Fölmentem a páholyba. 
Emlékszik ? 

KLÁBA 

Emlékszem- 

DOBÓ 

Hidegen fogadott — mindegy ! Beszélgetés köz- 
ben megtudtam, hogy az első felvonás után elunta 
magát egyedül és fölment a rokonaihoz ... ön 
nem is beszélt az este Alpáryvall Most már tisz- 
tán láttam ! Alpáry nem volt a kedvese. Talán nem 
is vágyott azzá lenni ; 6 csak azt akarta, hogy a 
világ annak tartsa . . . Nem volt vére, csak hiú- 
sága volt. 

KLÁBA 

Tehát ezért?! 

DOBÓ 

A többi felvonást megint a helyemről néztem 
végig s ekkor rámibmert Alpáry. Felém nyújtotta 
a kezét. Természetesen hátat fordítottam neki. „Ho- 
gyan", — kérdezte, — „hát nem ismersz?" „Is- 
merlek", — mondtam, — »éppen azért nem fogok 
veled kezet." (Szünet.) Nem vagyok benne bizo- 
nyos, de úgy képzelem, hogy rögtön sejtette az 
összefüggést . . . 

KLÁBA 

Mi történt aztán? 

DOBÓ 

Hiszen tudja. Pisztolylyal állottunk szemben. 
ö lőtt és nem talált. Én lőttem és — találtam. 
(Szünet után,) Nem önért verekedtem grófné. 
A párbaj alatt nem is gondoltam önre. A magam 

férfibecsületéért, az egész férfinem becsületéért 
vívtam ! 

KLÁBA 

(Hosszú szünet után.) Bocsásson meg. (Dobó 
fdé nyújtja a kezét,) 

DOBÓ 

(Nem fogadva d kezét) Soha sem vágyódtam 
még annyira emberi kéz érintésére, mint most. És 
mégis kérem, ne nyújtsa felém a kezét, míg végig 
nem hallgatott. Mit jelentene a kézfogás? 

KLÁBA 

Szeretném, ha barátokká lehetnénk . . . 

DOBÓ 

Nem lehetünk azok ! Tudja, hogy mi járt most 
is az eszemben, mialatt ön gyanútlanul hallgatta a 
szavaimat ? Egy őrült gondolat kísértett, amely ellen 
védekeznem kellett. A vágy, hogy a karjaimba zár- 
jam és ajkára csókoljam a mérget, amely emészt. 
(Szünet után alázattal.) Megbántottam. Lássa, nem 
lehetünk mi barátok, Kerülni fogom . . . (Szünet 
után.) Vagy maradjak? Ha azt akarja, akkor 
nyújtson kezet. De ludja meg, ha egyszer fogva 
tartom: nem szabadul többet. (Feléje nyújtja a 
kezét.) 

KLÁRA. 

(Nyugodtan.) Tehát kerüljön. 

DOBÓ 

(Búsan.) Ugy-e, azt kell tennem? 

KLÁKA 

(Igent bólint.) Tartozom egy fölvilágosítással : 
ha tudnám, hogy van az ereimben egy csepp vér, 
amely valaha olyan tűzben fog égni, mint ég ön: 
kiontanám, hogy nyugtom legyen tőle. 

DOBÓ 

A boldogsága árán is? 

KLÁBA 

Ugyan Dobó! Hát gyermeknek tart?! Boldog- 
ság! Látott már boldog embert? 

DOBÓ 

Nem hisz a szerelemben? 

KLÁRA 

De hiszek! Nem volt benne nagy részem, az 
igaz, de tudom, hogy van. Tavasz is van, költészet 
is van . . . (Hűvösen,) Ezek igen szeretreméltó dol- 
gok; de legyünk őszinték, nagyobb áldozatot nem 
érdemes értük hozni, mint amennyit egy tavaszi 
kirándulás kellemessége vagy egy verseskötet élve- 
zete megér. 

TIZEDIK JELENET. 

ELŐBBIEK, SZENTMIKLÓSY. 
SZENTMIKLÓSY 

(A hátsó ajtón belép; visszaszól.) A kivonatok 
itt vannak . . . (Fölveszi a kis kereveten fekvő tár- 
cát, miközben mosolyogva bólint Klára felé.) 

DOBÓ 

(Idegesen pillant Szentmiklósyra, Klárához 
erőltetett közömlösséggd.) Ön — többnyire sötét 
színeket visel? 

KLÁRA 

(Szintúgy.) Többnyire . . . 

SZENTMIKLÓSY 

(Dobóhoz,) Rég nem volt már szerencsém 
hozzád . . . 

DOBÓ 

(Csodálkozva.) Hiszen tegnap láttuk egymást 
— Budapesten! 

SZENTMIKLÓSY 

Oly érdekes társaságban voltál — azt hihettem, 
nem kívánsz észrevétetni . . . (Sokatmondó pillan- 
tást vet Klárára, hátul d.) 

TIZENEGYEDIK JELENET. 

ELÁBA, DOBÓ. 
KLÁBA 

(Szünet után Dobó karjára teszi a kezét.) 
Meg tudná nekem mondani, hogy hány kedvese volt, 
amióta nem láttuk egymást .^^ 

DOBÓ 

(Vállat von, halkan.) A nevüket is elfelej- 
tettem már. 

KLÁBA 

Ha köztük lettem volna, az enyémet is el- 
felejtette volna. Minden nőt el lehet felejteni — 
egy másik kedvéért. Higyje el, önnek nem is érek 
többet, mint akármelyik más. Nekem csak egy 
előnyöm van a többi fölött: elérhetetlen vagyok. 
Ne sajnálja tőlem ezt a szegény kiváltságot. 

DOBÓ 

Elérhetetlen minden férfi számára? 

KLÁRA 

(Csípős jókedvvel.) Azt nem mondtam — ön- 
hittség volna! Aki férfi és hódító, az ám indítsa 
meg az ostromot. Védekezni fogok, mint Komárom 
vára — de áll a hadi jog és aki mit elér, az az övé. 

DOBÓ 

Tehát mindenki remélhet. 

KLÁBA 

Mindenki, kivéve az önhöz hasonló lovagokat . . . 

DOBÓ 

A hozzám hasonló — ? 

KLÁBA 

(Kiegészítve,) Lovagokat! Úgy mondtam. Mert 
ön az: lovag! Félig keresztes vitéz, félig útszéli 
rabló . . . Elmennek a szentföldre, hogy meghalja- 
nak egy ideálért és kifosztják a vásáros kalmárt. 

A viharban erősek, mint a szikla, a szenvedély 
egy lehelete pedig foszlányokra tépi őket^ 

DOBÓ 

Klára! 

KLÁBA 

Biztosan tudja, hogy az ősei sohasem fosztották 
ki a szepesi kalmárokat? 

DOBÓ 

Meglehet, hogy ők — de én — ?! 

KLÁRA 

Semmit sem vett még el a kalmártól? 
Asszonyt sem? (Nevetve.) Lássa! (Szünet után.) 
Nekem elég volt a lovagokból ! Szegény édesatyám 
az volt. Szikla és ködfoszlány! Vérét ontotta a 
szabadságért, aztán önként rabjává szegődött a 
kártyaszenvedélynek ... A boldogult uram is lovag 
volt. Engem szentként tisztelt — ez azonban nem 
akadályozta meg abban, hogy ideje javarészét 
kevésbbé szent táncosnők társaságában ne töltse. 
Most megint egy lovag? Köszönöm — nekem elég volt! 

DOBÓ 

Lehet, hogy van valami igaz abban, amit 
mond. De nem hiszi, hogy meg tudnék változni az 
ön kedvéért? 

KLÁEA 

Rögös utakon jártam, A hiszékenységem meg- 
sántult és elmaradt mellőlem. 

DOBÓ 

Ha nem hisz, tegyen próbára! 

KLÁRA 

Próbára?! (Fölveszi a nagy kerevet asztaláról 
a papirvágó kést,) Nézze! Ha azt mondanám: hinni 
tudnék önnek, ha levágná egyik ujját — megtenné? 
(Átadja neki a 'kést.) 

DOBÓ 

(A szándékát kutatva, élesen néz a szemébe.) 

KLÁBA 

Megtenné, ha komolyan követelném. Esküszöm 
hogy megtenné! (Elveszi tőle a kést, fagyosan.) 
És mit bizonyítana vele? Azt, amit különben is 
tudok: hogy ön mindenre képes! Mindenre, csak 
arra nem: hogy levetkőzze igaz természetét. 

DOBÓ 

Mit tudja ön, hogy melyik az igazi termé- 
szetem? 

KLÁRA 

Lássuk, hogy tudom-e! (Hozzá lép.) Mi a 
legsúlyosabb sértés, ami egy férfit érhet? Mindegy 
— akármi ... Ön künn van az utcán — vagy 
egy teremben — száz ember látja — és ekkor 
valaki elköveti önön a sértést , . . Érti? Elköveti az 
irtóztató sértést. Mit tenne akkor? 

DOBÓ 

(Mosolyogva.) Nem tudom. Nincs kellő gya- 
korlatom. 

KLÁBA 

De én tudom, hogy mit tennék. Odalépnék 
önhöz és így szólnék: elhiszem, hogy képes az 
én kedvemért megtagadni a természetét, ha némán 
tűri el a sértést és magára veszi a gyávaság 
gyanúját . . . Meg tudná ezt tenni.? 

DOBÓ 

Mily föltevés! 

KLÁRA 

Azt mondja, hogy szeret. Miféle zálogot köt- 
het le nekem? Az életét? Azt nem becsüli semmire 
— csak egy véletlenen múlt, hogy a múltkor kockára 
nem tette egy kis kutyáért . . . 

DOBÓ 

A szivemet . . . 

KLÁBA 

A szivét? Dobó! Hiszen az olyan, mint a 
falu kútja, amelyből minden arra menő leány kedve 
szerint meríthet. — Önnek mindössze csak egy 
becses dolga van: a becsülete. Nekem adja? 

DOBÓ 

Azt hiszi, hogy becsület nélkül meg lehet élni ? 

KLÁBA 

Szerelem nélkül meg lehet élni, becsület nélkül 
nem. Ön mondta és én is azt vallom. 

DOBÓ 

Becsület nélkül . . . ? Hiszen nőmmé akarom 
tenni ! 

KLÁBA 

Tudja, hogy mi a nő becsülete? Nem az erénye, 
nem is a himeve. Ha az volna, akkor nem dobná 
el olyan könnyen magától. A nő becsülete az, hogy 
egyedül szeresse, hogy mindig szeresse az, akinek 
odaadta magát. A nő akkor siratja meg a becsü- 
letét, ha ráunt az ura vagy a kedvese. 



TIZENKETTEDIK JELENET. 

ELŐBBIEK, OLGA. 
OLGA 

(Nappali ruhában a szőnyegajtón át jön. 
A majmot a kezében tartja. Jókedvűen.) Megvagyok ! 
Olyan éhes vagyok, mint a tót . . . (Körülnéz, a 
főbejárathoz fut és kinyitja az ajtót.) Lehel úr! 
Ne cicomázza magát oly sokáig! 

TIZENHARMADIK JELENET. 

ELŐBBIEK^ LEHEL. 
LEHEL 

(A szín mögött.) Itt vagyok! (A főbejáraton 
besiet.) Ah, — - azt hittem^ a kismama szólít . . . 

OLGA 

(Eléje tartja a táncoló majmot.) 

Herczeg F.: Az elsó vihar. 4 

LEHEL 

(Oyerekes örömmel.) Ejnye, be kedves kicsike ! 
Mi a neve? 

OLGA 

(Gyöngéden nézi a majmot,) Oszkár. (Az emel- 
vényre dobja a majmot, hirtelen elragadtatással,) 
De gyönyörű nap van ma! (Az ablakhoz megy.) 

LEHEL 

(Az ablakhoz siet.) És milyen szép a vidék! 

OLGA 

Itt jó lenni — ugy-e? Annyira imádom ezt a 
falut ! Látja a havasunkat ? Ott a legendi csúcs . . . 
Úgy tekint le reánk, mint egy kedves nagyapó . . . 

LEHEL 

Ki az az úr a kertben ! 

OLGA 

A főerdész . . , Nagyon rokonszenves ember ! 

LEHEL 

Igazán rokonszenves! 

OLGA 

(Kinyitja az ablakot, kiszól.) Főerdész úr! 
Főerdész úr! Akar ma velünk ebédelni? No — kérem ! 

KLÁBA 

(Dobóhoz, halkan,) Bizonyára sokat volt már 
szeszélyes nők társaságában — így nem is fogja 

komolyan venni a kellemetlen félórát, amit önnek 
szereztem . . . 

DOBÓ 

Ellenkezőleg, hálás vagyok érte. Mert amit 
eddig remélni se mertem volna, azt most már biz- 
tosan tudom. 

KLÁRA 

(Chyanakodva,) S mit tud? 

DOBÓ 

Akkor fogom elmondani, ha egyszer világos 
ruhában látom . . . 

KLÁRA 

(Meghökken, majd kicsinylő mosólylyal méri 
végig Dobót) 



TIZENNEGYEDIK JELENET. 

ELŐBBIEK, SZENTMIKLÓSY, LITVAY. 
SZENTMIKLÓSY 

(Litvayvcd a hátsó ajtón belép Klára felöltő- 
jével a karján és kőlapjával a kezében.) Rendben 
vagyunk! (Klárához.) Legfőbb ideje, hogy ^indul- 
junk! (Klára fölteszi a kalapját.) 

— Függöny. — 



4* 



MÁSODIK FELVONÁS 

Az eUő felvonásbeli nái szalon. Az apróságok elrendezésében 
némi változás. A kis kerevetről hiányzik az újságlap, a nagy 
kerevetről és az asztalkáról hiányzik a zsebkendő, a rózsa, a 
könyv és a cigaretta-doboz. A majom az emelvény korlátján 
filgg. A papirvágókés az íróasztalon fékszik. Az asztalkán 
barna vászontokba zárt tennisz-raket. — őszi délután. A fel- 
vonás vége felé alkonyodni kezd.) 

ELSŐ JELENET. 

BÉNI, LEHEL. 
BÉNI 

(Béni az íróasztalnál iU, háttal a nézőnek. ír. 
Egy váltólap fekszik előtte.) 

LEHEL 

(Egyszerű és kissé viseltes vadászrvháhan 
[térdig érő vastag harisnya, fűzős cipő], benéz a 
kerti ajtón.) Béni! Egyedül vagy? 

BÉNI 

(Anélkül, hogy föltekintene.) Egyedül. 



AZ EL8Ö VIHAR 53 



LEHEL 

Akkor bemehetek . . . (Minden málicia nélkül.) 
Tisztességes emberek előtt így nem mutathatnám 
magamat . . . 

BÉNI 

(Mereven nézi Léhdt^ fölkel s hirtelen inspi- 
rációval tisztogatni kezdi Lehel gallérját,) Poros 
vagy. Nézd csak édes Lehelkém, te tehetnél egy 
szívességet. — (Hirtelen abbahagyja a tisztogatást, 
meggondolja magát.) Nem, nem! (Megint az asz- 
talhoz ül.) 

LEHEL 

(Csodálkozva.) Mi lelt? 

BÉNI 

Semmi! (Sogy másra terelje a szót.) Vadász- 
tatok? 

LEHEL 

Lőttem ám egy bikát! Te — micsoda bikal 

BÉNI 

Egyik bika olyan, mint a másik. 

Kikérem magamnak! Az enyém tizenkétágas! 
Hanem hallod, miért nem vadászol te? 

BÉNI 

A vadászat nem komoly sport. 

LEHEL 

Nem? Tudod-e, hogy negyvenöt kilométert 
gyalogoltunk ? 

BÉNI 

Levélhordónak való! Én csak az olyan sportot 
szeretem, ahol fogadni lehet. Különben kár volt így 
kifárasztanod magadat, mert ha estére táncolnod 
kell ... Ma lesz a vadászbálunk . . . 

(Leheveredik a kerevetre,) Azért nem vagyok 
fáradt, mert megfürödtünk Dobóval a Havaspatak 
vízesése alatt ... Az volt aztán a hideg zuhany ! 
— Mit írtál? 

BÉNI 

Már elvégeztem. 

LEHEL 

(Gyerekes kíváncsisággal.) Szerelmes levelet? 

BÉNI 

Szerelmes levelet — ? Aki úgy ismeri a nő- 
ket, mint én, az nem irkál nekik már levelet . . . 

LEHEL 

Hát te ismered őket ? Mondd el : milyenek ! 

BÉNI 

Hát olyanok, hogy mindig éhesek és mindig 
pezsgőt akarnak inni. Amit meglátnak rajtad, azt 
elkérik tőled emlékül ... A melltűdet, a cigaretta- 
tárcádat, meg a gyufatartódat is elkérik ... Ha 
nincs már semmid, akkor így szólnak hozzád : 
„Mindjárt visszajövök, kis öreg!" Azzal elmennek 
és sohasem jönnek többet vissza . . . 

LEHEL 

(Figyelmesen nézi Bénit, miközben nevet.) 

BÉNI 

Mit nevetsz? 

LEHEL 

Bocsáss meg, de ha rád nézek, mindig olyan 
jó kedvem lesz . . . Mutasd, mit írtál ! 

BÉNI 

(Kiveszi a váltót a borítékból s odaadja neki.) 
Itt van — de ne szólj senkinek. 

LEHEL 

(A váltót nézve.) Mi az? 

BÉNI 

Tacskó! Még a váltót sem ismered? 

LEHEL 

(Keresztbe olvassa.) „Elfogadom: Pardubitz 
Miklós báró." (Szól.) A vattásfülü kis Pardubitz? 

BÉNI 

Mi bizalmas giró-viszonyban állunk. 

LEHEL 

Te, milyen nyavalyás gyerek azi Arasznyi 
gallért visel, a kabátja is csupa vatta és mindig 
versenylovakról beszél. (Megvetően.) Félkézzel 
földhöz vágom! 

BÉNI 

(Előkelően.) Niki báró nem díjbirkózó, hanem 
gentleman. 

T.TCTTTCT, 

(A váltót nézve,) És erre pénzt kap? 

BÉNI 

(Mveszi tőle a váltót és visszateszi a borítékba,) 
A kiskorú váltókra nem adnak pénzt. 

LEHEL 

Hát mit? 

BÉNI 

Cséplőgépet, olajfestményt, konyakot és zon- 
gorát. 

LEHEL 

És mire költi Niki mindezt? 

BÉNI 

Mire? Hát a barátnőjére. 

LEHEL 

(A nevetéstol pukkadozva.) Nagyszerű! A 
vattásfülünek barátnője van! 

BÉNI 

Minden igazi gentlemannek van barátnője. 

LEHEL 

Neked is van? 

BÉNI 

(Meghökkenve.) Nekem nincs . . . 

LEHEL 

Akkor nem vagy igazi gentleman! 

BÉNI 

(Szánakozva.) Kedvesem, te igen gyönge 
legény vagy! 

LEHEL 

(Feltűri a kabátja ujját,) Gyönge? (Gyerekes 
vadsággal.) Keress ki a szobában egy helyet — 
tíz másodperc alatt odalapítlak! 

BÉNI 

Egy gentleman nem marakodik. 

LEHEL 

Rögtön gyere birkózni! (Üldözőbe veszi.) Te 
potrohos serfőző — te hájas bödön — te pudvás 
retek ! 

MÁSODIK JELENET. 

ELŐBBIEK, DOBÓ, majd OLGA. 
DOBÓ i 

(A Leheléhez hasonló szabású, de másszinü 
vadászruhában megjelenik a kerti ajtóban.) Ne 
hagyd magad, kravátlikirály ! 

BÉNI 

(A kandallónál.) Jönnek ! Jönnek ! (A szőnyeg- 
ajtóra mutat.) 

OLGA 

(Tenniszruhában belép a szőnyegajtón.) 

TiKfíETi 

(Mihelyt az ajtó megnyílt, a kerti ajtóhoz 
ugrott és most Dobóval a paraván mögött áll.) 

BÉNI 

(Magában,) Ezek nem komoly gentlemanek! 
(A kezével orrot mutat Lehelnelc s a főbejáraton d.) 

OLGA 

Miért nem jönnek be? 

LEHEL 

Nem merünk. 

DOBÓ 

(Lehel hangját utánozva.) Szégyeljük magun- 
kat, mosdatlanak vagyunk. 

OLGA 

(Fölveszi a kereveten levő tennisz-ütŐt.) Akar- 
nak tenniszt játszani? 

DOBÓ 

(Nyújtott hangon,) Játszani?! 

' LEHEL 

(Szintúgy.) Hogyne! 

BOBÓ 

Ha elkerülhetetlen ... Mi ugyanis negyvenöt 
kilométert gyalogoltunk . . . 

OLGA 

(Bosszúsan.) Tehát nem akarnak! (A lábuk elé 
dobja a raketet.) Végeztünk! 

LEHEL 

(Hozzásiet^ komolyan.) Báróné — kérem! 



OLGA 

(Salkan.) Nem haragszom! 

DOBÓ 

(Fölvette a raketet s az Íróasztalra tette; 
tréfás páthoszszal.) Olga — ne űzzön a kétségbe- 
esésbe! 

OLGA 

(A levegőbe néz.) Lehel — beszél itt valaki? 

LEHEL 

Dobó beszél . . . 

OLGA 

(Fagyosan.) Dobó? Ilyen nevű urat nem 
ismerek. 

HARMADIK JELENET. 

OLGA, DOBÓ, LEHEL, LITVAY. 
LITVAY 

(Nyitott távirattal belép a baloldali hátsó ajtón.) 
Lehel — újságot mondok. Hét órakor itt lesz a 
kismama. 

LEHEL 

Végre! Már hat napja, hogy nem láttam! 

DOBÓ 

Hét napja, kis csapodár! 

LEHEL 

(Zavartan.) Igaz — már hét napja. 

LITVAY 

Ez a szórakozottság ránk nézve hizelgő. Persze 
eléje mégy a vasútra? 

Igen — eléje megyek. 

MTVAY 

(Olgához,) Nem felejtette el, hogy a többi 
vendégünket is hét órára kértük? 

OLGA 

Ha akartam volna se felejthettem volna el, 
mert most éppen huszonötödször ismétli. 

LITVAY 

Csak másodszor — de azért bocsánatot kérek. 
(Dohához.) Benézek a falusi kórházba. Az asszony- 
nyal maradsz? 

DOBÓ 

Veled megyek. Azelőtt ha ilyen választás elé 
állítottak, mindig az asszonynyal maradtam. Ujab- 
ban mindig a férjjel tartok. Vájjon mit jelent ez? 

LITVAY 

Azt, hogy vénülsz. (Dobóval a főbejáraton el.) 
NEGYEDIK JELENET. 

OLGA, LEHEL. 
OLGA 

(Lehdhez.) Nem akar a barátjával menni? 

LEHEL 

Ha megengedi, inkább önnel maradok. 

OLGA 

(A nagy kerevetre telepszik.) Hogy van az. 
Lehel, hogy hét nap óta csak este látom magát? 
Nem tudnám kárpótolni a szarvasokért? 

(Önfeledten,) Óh, ha rajtam állana^ mindig 
önnel volnék ... De Dobó ! 

OLGA 

(Megütközve,) Dobó ? ! 

LEHEL 

Mikor első izben megkértem, hogy vigyen el 
szarvasbőgésre, megígértette velem, hogy mindig 
vele tartok, valahányszor kedve lesz vadászni. Neki 
pedig mindennap van kedve. 

OLGA 

Holnap is vadászni fognak? 

TiltTTTCTi 

Megígértem neki. Hajnalban indulunk és azért 
tizenegykor már le kell feküdnünk . . . Persze mikor 
ezt megbeszéltük, akkor még nem tudtuk, hogy a 
kismama jön . . . (Hosszan nézi Olgát^ búsan,) 
És holnapután be kell vonulnom az ezredemhez . . . 

OLGA 

{Magában,) Hogy óvja tőlem — a kedves 
cousin ! 

LEHEL 

Mi bántja, báróné? 

OLGA 

Semmi! Kérem, üljön a zongorához! 

LEHEL 

(A zongorához ül.) Mit játszak? 

OLGA 

Amit akar. 

LEHEL 

(Szomorú magyar dalt kezd játszani,) 

OLGA 

(Magában,) Semmi kétség, tőlem óvja! Gya- 
lázat! 

LEHEL 

(Halkítva a játékát.) Hiszen nem is hallgatja 
a dalomat . . . 

OLGA 

(Szórakozottan.) De hallgatom ! Nagyon szép 
dal . . . 

LEHEL 

(Tovább játszik.) Szegény Alpáry barátom 
dala . . . Alpáryé, akit megöltek . . . Szomorú, ugy-e? 

OLGA 

(Gonoszul.) Játszsza el egyszer Dobónak. 
Játszsza el ma este és figyeljen az arcára. 

LEHEL 

(Közömbösen.) Miért mondja? (Hirtelen abba- 
hagyja a játékot y indídattal.) Miért mondja ? 

OLGA 

(Vállat von.) 

LEHEL 

(Fölkd.) Már hallottam valamit ... De nem ! 
(Olgához lép, fojtott hangon.) Mondja, báróné, 
Dobó ölte meg? 

OLGA 

Kérdezze meg tőle. 

LEÍIEL 

Dobó! De hiszen ha így van — ! 

OLGA 

Jöjjön, Lehel, üljön ide. 

LEHEL 

(LeiU a kerevet mellett álló székre,) 

OLGA 

Nem akarom, hogy erre gondoljon . . . Rálehe- 
lek a szemére. — (Ralehd.) Már elfelejtette? (Kis 
szünet után, lábával dobbantva.) Nem szabad ilyen 
szomorúan nézni ! (Leveszi a korlátról a kis majmot, 
letérdepel a kerevet mögött a földre, a majmot 
a kerevet fölött táncoltatja. Mintha gyermekhez 
szólna.) Nézze ! Nézze ! 

LEHEL 

(Fölvidid, majd elneveti magát. Letérdepel a 
kerevet másik oldalán.) Hogy van — Oszkár úr? 

OLGA 

Nem hivják már Oszkárnak ! Dobó Oszkárt 
nem szeretem, a majmomat pedig imádom . . . 
Csókolja meg! 

LEHEL 

Megcsókolom, mert az öné. (Megcsókolja a 
majmot,) 

OLGA 

A kezem is az enyém. Azt is megcsókolná? 

LEHEL 

(Megcsókolja a kezét,) 

OLGA 

(Fölkél, eldobja a majmot, más hangon.) 
Örül, hogy megjön a kismama? 

LEHEL 

(Elkomolyodva,) Nagyon örülök . . . 

OLGA 

Mindennap írt neki Bécsbe ? 

LEHEL 

A mai levelet nem adtam postára , , , (A zsebé- 
bői kivesz egy levelet,) 

OLGA 

El szabad olvasni? 

LEHEL 

(Zavartan,) Ne olvassa el, kérem. Nem érdekes. 

OLGA 

Bontsa föl ! 

(Fölbontja a levelet és habozva odaadja neki,) 
Ki fog nevetni . . . 

OLGA 

(Olvassa,) „Drága szép mamám ! Hogy érzi 
magát Bécsben, a sok német között ? Tudom, hogy 
az én érdekemben fáradozik, pedig a világ összes 
hitbizományai nem érnek annyit, hogy önnek, sze- 
gény kismamám, érdemes volna egy hétig foga- 
dóban lakni. Ma volt a vadászat hatodik napja. 
Estére lesz a vadászbál, amelyre a szomszédok 
mind hivatalosak. Nagyon jól érzem magamat. 
Litvayt napról-napra jobban szeretem. Mily arany- 
szívű ember ..." (Egy percre félbeszakítja az olva- 
sást s végigméri Lehelt,) 

LEHEL 

Lássa, hogy kinevet ! 

OLGA 

(Olvas.) „Dobó, akit sokan nem szeretnek, 
velem szemben szinte gyöngéd. Béni is alapjában 
véve jó fiu. Szeretnék még sokat írni, de ebédhez 
csöngetnek. A kismama áldott kezeit csókolja, nagy 
fia : Lehel. Utóirat. Ma jött meg az egyenruhám, 
de nem veszem magamra, mig ön itt nincs. Még 
egy utóirat ! Hirtelen haragú pedig nem leszek soha 
többet." (Szól,) Hirtelen haragú.^ Mit jelent ez.? 

LEHEL 

Szégyenlem elmondani! 

OLGA 

Nem akarom, hogy titkolózzék előttem. 

LEHEL 

(Zavartan,) Gyerekség az egész . . . Egyszer, 
már régen, hirtelen voltam . . . (Megszégyenülten.) 

Herczeg F.: Az első vihar. 5 

Megsebesítettem egy embert . . . Egy lovászunk 
leitta magát és arcátlanul válaszolt a kismamá- 
nak . . . Hát akkor történt ... A cselédek szabadí- 
tották ki a kezeim közül . . . Ugy-e gyerekség ? 

OLGA 

(Meghatottan,) Gyerekség ... De lássuk csak ! 
(A levélbe piUant.J „Litvay aranyszívű ember." 
„Dobó gyöngéd." „Béni is jó fiu." (Szólj És én, 
Lehel úr? Mi vagyok én.^ Rólam nem írt, Lehel úr? 

LEHEL 

(Zavartan.) Igazán — nem tudom . . . 

OLGA 

És mégis írt! 

LEHEL 

Hogyan? 

OLGA 

(Olvassa,) „Szeretnék még sokat irni, de ebéd- 
hez csöngetnek." (Halkan szól,) Lehel úr — ez 
hazugság ! Ebéd után írta a levelet és akkor hagyta 
félbe az irást, amikor bekopogtattam az ablakán és 
a parkba hívtam ... Az én kedvemért hagyta 
abba! És az én kedvemért hazudott! 

LEHEL 

(Megsemmisülten,) Báróné — én — kérem, 
adja vissza a levelemet! 

OLGA 

(Felszökik a helyéről,) Dehogy adom ! Föl 
fogom olvasni vacsoránál . . . Hölgyeim és uraim ! 
íme. Lehel gróf a kismamájáért föláldozná az éle- 

tét is. — értem pedig föláldozta a kismamáját is! 
(A levelet lobogtatva, kisiet a kerti ajtón és eltűnik,) 

LEHEL 

(Az ajtóig siet.) Kérem — ne menjen el! 

OLGA 

(A szín mögött, halk sikoltást hallat.) Ah — 
ostoba lépcső ! 

LEHEL 

(Az ajtóban.) Megsértette a lábát? 

OLOA 

(Tréfás ijedtséggel) Eltört a lábam . . . (Vidá- 
man,) Nem tört el egészen — (Búsan.) de fáj ! 

LEHEL 

Kérem, könyörgök: jöjjön vissza! 

OLGA 

(A szín mögött,) Nem tudok menni ! Igazon 
nem tudok ! Vigyen be — ha tud . . . 

LEHEL 

( Vidáman,) A kismamát is átviltem egyszer 
egy patakon. (A kertbe megy. Kevés idő múlva 
visszatér, karjain hozva Olgát.) Lássa, hogy el- 
bírom. 

OLGA 

(Hozzásimulj halkabb hangon szól,) így sze- 
retném, ha mindig vinnének. Lehunynám a szeme- 
met — nem gondolnék semmit — csak a szivem 
dobogna erősen , , , (A füléhez hajlik.) Érzi} 

LEHEL 

(Leteszi Olgát a kerevetre,) 

5* 

OLGA 

Nehéz vagyok? 

LEHEL 

(Elfojtott hangon.) Nem — nem nehéz . . . 

OLGA 

Itt a levele! (Mikor Lehd a levél után nytdj 
Olga egy percig még fogva tartja a papirt,) A keze 
remeg . . . 

Pedig nem fáradtam el. Ön nem nehéz. 

OLGA 

(Sarkon fordul s a nyitott ablakhoz lép. Szü- 
net után álmodozó hangon.) Szomorú, édes, titok- 
zatos őszi est — ez a vénasszonyok nyara ! Lehel ! 
Ma éjjel másodszor virágzik az almafa és én ma 
éjjel megint tizennyolc éves leány leszek . . . Bálozó 
leány! Van egy leánykori ruhám, azt veszem ma- 
gamra. Ugy fésülöm a hajamat, mint régen . . . 
Szédülő fővel — sajgó szívvel — betegen és mégis 
boldogan . . . 

LEHEL 

(Izzó szemmel nézLj 

OLGA 

Minden táncot együtt járunk — akarja? Össze- 
súgunk és kinevetjük az öregeket — mi fiatalok? 
És egymásra pillantunk és megértjük egymást . . . 
(Más hangon,) De így ne pillantson reám! így 
nem szabad a tizennyolc éves leányokat nézni! 

LEHEL 

(Fájdalmasan,) Holnapután be kell vonulnom! 

ÖTÖDIK JELENET. 

ELŐBBIEK, DOBÓ, LITVAY. 
DOBÓ 

(Litvayval a főbejáraton jön,) Persze hogy 
még itt van! 

LITVAY 

(Lehelhez,) Hát te miért nem mentél a vasútra ? 

DOBÓ 

Lehel! A kismama! 

LEHEL 

(Szórakozottan.) Igen — a kismama . . . 

LITVAY 

Siess hát, fiu! 

DOBÓ 

Már késő is lesz . . . 

LEHEL 

Megyek , . , (A főbejárathoz megy, ott vissza- 
néz Olgára, aztán d,) 

BOBÓ 

(Aki csodálkozva nézett Lehel után, most 
Litvay háta mögött szemrehányóan tekint Olgára, 
Magában,) Ismerlek, szép maszk! 

LITVAY 

(Olgához,) Legfőbb ideje, hogy öltözzék, 0]ga! 

OLGA 

(Szinte mámoros jókedvvel,) Igen — öltözöm! 
Ma szép leszek és táncolni fogok . , . Táncolni! 

LITVAY 

Dehogy fog táncolni! Hiszen megigérte, hogy 
lemond a táncról. 

OLGA 

(Széttárt karókkal lassan forog,) Lehullott 
almavirág vagyok — forgat a szél . . . Mit tehetek 
róla, ha forgat az őszi szél? 

LITVAY 

(Átöleli és megállásra kényszeríti,) Én azonban 
megállítom... Beszéljünk okosan, Olga: igazán 
nem szabaJ táncolnia! 

OLGA 

(Kiszabadítja magát.) Virág vagyok — szo- 
morú őszi virág . . . 

DOBÓ 

Olga, legyen esze! 

OLGA 

(Lábával dobbant,) A virágnak nincs esze . . . 

LITVAY 

Tudja, hogy nem vagyok kicsinyes. Nem is 
kivántam soha, hogy értem bármi csekély áldoza- 
tot hozzon — de ezúttal ragaszkodom az elhatáro- 
zásomhoz. 

OLGA 

Miért? Mert fáj a szívem? Leánykoromban is 
fájt — sokat fájt — mégis mindig táncoltam! 

LITVAY 

Ma nem fog. Amint az első lépést lejti, be- 
szüntetem a zenét. Erre szavamat adom. 

OLGA 

Ah — ez komoly? 

LITVAY 

(Megcsókolja a kezét,) Komoly. 

OLGA 

(Kiszabadítja a kezét,) Ne nyúljon hozzám! 
Irtózom az érintésétől, mint a póktól! Megmérgezi 
minden örömömet. Ezt is.^ Jól van! (A kerti ajtó- 
lan.) Én is értek a méregkeveréshez! (A kertbe d.) 

HATODIK JELENET. 

DOBÓ, LITVAY. 
LITVAY 

(Az ajtóig uHna megy,) De Olga ! 

DOBÓ 

(Magában,) Bolondot fog tenni! (Litvayhoz,) 
Miért vagy egyszerre ilyen szigorú férj ? 

LITVAY 

Nem a férj szigorú, hanem az orvos. Intő 
példaképpen áll előttem édesanyjának emléke. Szív- 
bajban halt meg . . . Pedig csekély szervi hibája 
volt csak, amelylyel ma is köztünk lehetne még, 
ha mértéket tudott volna tartani a társasélet izgal- 
maiban. 

DOBÓ 

És Olga — ? 

LITVAY 

A szíve gyönge. 

DOBÓ 

Ezzel sok mindent magyaráztál meg nekem. 
Tud Olga a veszedelmes családi örökségről ? 

LITVAY 

A világért sem mondanám meg neki ! Az ilyen 
tudat nagyobb veszedelem lehetne reá nézve, mint 
maga a betegsége. 

DOBÓ 

Szeretnék tőled valami bolondot kérdezni. 
Ismerted te Olgát, amikor feleségül vetted? 

LITVAY 

Épp annyira, mint te. 

DOBÓ 

(Kételkedve.) Vájjon? 

LITVAY 

Mikor megismerkedtem a cousineoddal, már 
öt év óta söpörte a moli-ruhája szegélyével a fő- 
városi báltermek porát ... A csalódás megmérgezte 
a lelkét. Azelőtt csak szeszélyes volt és csípős — 
akkor már kiszámíthatatlan, sőt néha gonosz is. 



DOBÓ 

És miért vetted el? 



Számításból. 
Te — ? 



LITVAY 
DOBÓ 



LITVAY 

Az olasz műárusok néha rosszul festett divatos 
képet mutatnak az embernek. A műértőt nem érdekli 
a barbár mázolás — és mégis megveszi. Miért? 

Amint figyelmesen nézte a festményt, megismerte 
a klasszikus festövásznat és a felső festékréteg alatt 
megsejtette a cinquecento egyik alkotásának kör- 
vonalait. Megveszi a képet, mert arra számit, hogy 
ha eltávolítja a felső festékréteget, klasszikus mes- 
termű birtokába jut. 

DOBÓ 

És ha a mestermű helyett csak régebbi kontár- 
munkát talál alatta? 

LITVAY 

(Egyszerűen.) Akkor elszámította magát és 
merészségének ő adja meg az árát. 

DOBÓ 

Igazuk van azoknak, akik különcnek neveznek. 
(Kezet nyújt neki,) A világ legnemesebb különce 
vagy! 

LITVAY 

(Száraz humorral.) A világ legnemesebb különce 
most magára veszi a frakkját . . . (A baloldali hátsó 
ajtón el.) 

DOBÓ 

( Végignéz magán.) Teremtőm — hiszen nekem 
is öltöznöm kell! (A kerti ajtóhoz megy; kinéz a 
a kertbe.) Olga ? (Magában.) Nem ő . . . Klára ! 
(Újra bejön.) 

HETEDIK JELENET, 

DOBÓ, KLÁRA, SZENTMIKLÓSY. 
KLÁBA 

(Utiruhaban, kalapjával a kezében. Szent- 
miUósyval belép a kerti ajtón.) Jó estét, lovag! 

DOBÓ 

Isten hozta — a sötét ruhájában is . . . 

KLÁRA 

(KörülnézJ Egyedül ? Pedig azért gyalogoltat- 
tam szegény Szentmiklósyt a vadaskerten keresztül, 
mert azt hittem, hogy igy meglephetjük a társaságot. 

DOBÓ 

Az imént mentek öltözni. 

SZENTMIKLÓSY 

(Klára felöltőjével a karján.) Nekem úgy rém- 
lett, mintha egy nöi alakot láttam volna a tó partján . . . 

DOBÓ 

(Gyorsan,) A komorna lehetett . . . 

KLÁRA 

(LeiU a nagy kerevetre.) Az út meredekebb, 
sem mint gondoltam. 

SZENTMIKLÓSY 

(Dobóhoz halkan,) Egy kellemes üzenetet hoz- 
tam Risztorytól. Valaki kéret, hogy siess hozzá 
Budapestre . . . 

DOBÓ 

(Bosszúsan.) Lucy-Baal ? Van eszemben ! 

KLÁRA 

( Szentmiklósyhoz. )Nemteirtóz{eitom. Ön minden- 
esetre át akar öltözni . . . Majd Dobó fölkisér, ha 
kipihentem magamat . . . 

SZENTMIKLÓSY 

(Kellemetlen meglepetéssel.) Kérem — amint 
parancsolja . . . (Az ajtó felé megy, majd vissza- 

fordul, alázatosan, de némi élld.) Egyéb kívánsá- 
gom sincs, mint hog}' mindenkor eltaláljam az óha- 
ját. (Dobó karjára teszi Klára felöltőjét, a fő- 
bejáraton láthatólag sértődve d.) 

NYOLCADIK JELENET. 

DOBÓ, KLÁRA. 
KLÁJIA 

(Mihdyt betette az ajtót, aggódó hangon,) 
Dobó, mi van Lehellel ? Miért nem jött ki a vasútra ? 

DOBÓ 

Nincs semmi baja. 

KLÁRA 

Valami történt itt? 

DOBÓ 

Az, ami előrelátható volt: a gyönge zsineg, 
melyen ön fiatal sárkányát igazgatta, elszakadt . . . 
Elszakította az első tavaszi vihar ... Az imént 
még az öné volt a sárkány, most már azé a 
gyermeké lesz, aki rátalál . . . 

KLÁRA 

Csak éppen az enyém nem ?! De ki találhatna 
rá itt? (Megdöbbenve.) Olga?! (Hitetlenül.) Ah — 
Olga . . . 

DOBÓ 

Olga éppen olyan gyermek, mint Lehel. 
A különbség kettejük közt csak annyi, hogy az ön 
fia jó, Olga pedig vásott gyermek. 

KLÁBA 

És a vásott gyermek meg fogja rontani az 
én jó fiamat ! (Határozottan) Holnap elviszem Lehelt. 
Addig is — fog rá vigyázni? 

DOBÓ 

Lehelre nem, de évek óta megszoktam már, 
hogy vigyázzak Olgára . . . 

KLÁBA 

Ettől féltem én mindig ! Az első vihartól. Vége 
a gyermekkor nyugalmas tisztaságának. Jön a per- 
zselő, viharos nyár — az ifjúkor minden küzdel- 
mével, hazudozásával, tisztátalan titkolózásával . . . 
(Búsan.) Volt fiam! Úgy látszik, ennek így kell 
lennie . , , (A nyitott ablakhoz lép.) Szép őszi est ! 
(Mély lélegzetet vesz.) Érzi? Frissen kaszált fű 
szaga . . . 

DOBÓ 

(Érzékiesen.) Csak az ön hajának illatát érzem ! 

KLÁBA 

(Minden meglepetés nélkül, lágyan,) Ne ilyen 
hangon, Dobó ! Csak most ne ! Oly szomorú vagyok, 
mintha a lelkemre is őszi alkony borulna . . . 

DOBÓ 

(Halkan és szelíden.) El kell önnek valamit 
mondanom. Mikor az imént az ajtóban állottam és 
megpillantottam önt a fák között, csodálatos dolog 
történt velem. Egy belső hang azt mondta nekem : 
íme, Dobó, ott jön a te szép menyasszonyod . . . 

KLÁBA 

(Mbortdva néz a szemébe.) 

DOBÓ 

(Szünet után.) És még különösebb dolog tör- 
tént velem. Ahelyett, hogy kitártam volna a kar- 
jaimat, semmitmondó udvariassággal hajoltam meg, 
— ön pedig ahelyett, hogy a karjaimba vetette 
volna magát, közömbös szavakat intézett hozzám. 
Különös — ugy-e? (Határozottan,) Klára, ettől 
a perctől a menyasszonyomnak tekintem . . . (Mo- 
solyogva.) Ne ijedjen meg: önre csak egy köteles- 
ség háramlik: ha belefáradt a küzdelembe, ame- 
lyet a szive ellen folytat, emlékeztessen engem 
mai párbeszédünkre. ígérem, hogy én nem fogom 
többet szóba hozni. (Fölindulásával küzködve, 
a kerti ajtóhoz megy mosolyogva.) Míg világos 
ruhájában nem látom ! 

KLÁBA 

Szaván fogom, nem fogja többet szóba hozni ! 
KILENCEDIK JELENET. 

ELŐBBIEK, LEHEL. 
LEHEL 

(Besiet a főbejáraton. Megpillantva Klárát, 
boldogan megy eléje.) Oh, báróné — (Megismeri 
Klárát, visszahökken) 

KLÁBA 

Lehel — én vagyok. 

LEHEL 

(Mereven nézi,) 

KLÁBA 

(Melegen,) Lehel — mi bajod? 

LEHEL 

A kismama! 

KLÁBA 

(M, f.) Miért nem jöttél elém a vasúthoz? 

LEHEL 

(Zavartan,) Akartam — de nem értem rá. 

KLÁBA 

Nem értél rá? 

LEHEL 

(Közömbösséget tettetve.) Dolgom volt — fontos 
dolgom . . . 

KLÁBA 

Amikor engem vártál ? ! 

LEHEL 

(Hallgat.) 

KLÁBA 

(Közd lép hozzá,) Nézz a szemembe^ Lehel! 

LEHEL 

(Elfordítja a fejét. Egy ideig megszégyenülten 
(ül, aztán dacosan fölemeli a fejét) Nem vagyok 
én gyermek — ! 

KLÁBA 

Nem vagy gyermek. Igazi férfi vagy már: 
tudsz hazudni! (Dohóhoz,) Kérem, kisérjen föl! 
(Dobóval ketten a főbejáraton el) 

TIZEDIK JELENET. 

LEHEL, majd OLGA. 
LEHEL 

(Megsemmisülten,) Tudok hazudni ! 

OLGA 

(A kerti ajtón helép. Fojtott, szenvedélyes 
hangon.) Lehel ! Kerestem az erdőben a tónál — 
kerestem, mint az elveszett ifjúságomat . . . Hol volt ? 

LEHEL 

(Szenvedélyesen.) Önt kerestem! 

OLGA 

(Örömmel) Keresett? Ez jól van így! Mindig 
kertssen^ ha nem vagyok mellette és mindig gon- 
doljon rám! 

LEHEL 

Mindig! 

OLGA 

Vacsora után, ha megszólal a zene, ne táncoljon 
egy lépést sem ! Egy lépést sem ! Ha megszólal 
a zene, hagyja el a termet. 

LEHEL 

Hová menjek? 

OLGA 

Hagyja cl a kastélyt ... A tó partján, az 
öreg gesztenyefák alatt van egy fehér pad. Ott 
üljön le, aztán álmodni fog. 

LEHEL 

Álmodni ? 

OLOA 

Rólam. 

LEHBL 

(Fölriadva.) El fog jönni 



OLGA 

(Ajkához emeli ujját) Ne beszéljen, csak 
álmodjék ! 

— Függöny. — 



HARMADIK FELVONÁS 

(Könyvtárszoba Litvayék kastélyában; a szoba a bál alkal- 
mából dohányzó gyanánt szolgál. A néző három helyiségbe 
lát: elől van a könyvtár; mögötte egy keskenyebb galéria, 
amelyet három boltíves ajtónyitás köt össze a könyvtárral ; a 
galéria mögött van a iáncterem, amelybe a galéria közepén 
számyasajtó vezet. A táncterem fala fehér stukkos; nagy 
csillár ég benne. A galéria fala pompeji vörös. A galériába 
vezető középső ajtónyitás szabad átjáró; a két oldalon levő 
boltives nyilasban egy-egy pálmafa vagy egyéb dísznövény 
álL A két oldalnyílással szemben egy-egy bársonylóca áll a 
galéria falánál, a lóca fölött egy-egy falikar ég. A könyvtár- 
szoba haloldalán: A galériába vezető ajtónyílásokhoz 
hasonló boltives üvegajtőkf amelyek a kastély kertjébe 
vezetnek. Az üvegajtók közül [a színpad mélységéliez mérten 
lehet kettő vagy három] kijárásnak csak a hátul levőt hasz- 
nálják. A hátsó sarokban egy szék. Az első üvegajtó előtt 
ovális asztál, amely dohányzó eszközökkel, szivaros dobozok- 
kal van megrakva. Elől balra nagy bőrkerevet s egy támlás- 
szék. A jobboldalon: Elől nagy kandalló, masszív bronzok- 
kal. A kandallótól a galériáig könyves polcok vagy szekré- 
nyek. A könyvek fölött egészen a padmalyig gobelinek borít- 
ják a falat. A kandalló előtt — szemben a nézővel — nagy 
férfi-kerevet ; mögötte nagy íróasztal és egy-két karosszék. 
Az íróasztalon égő viaszgyertya a dohányosok számára 

Horczeg F.: Az első vihar. 6 

Kellékek: az íróasztal fiókjában egy havannordóboz 8 egy 

revolver. — Késő este, A kastély kertje sötét, az összes 

helyiségek ki vannak világítva,) 

ELSŐ JELENET. 

Olga (leányos ruhában, az eddigitől eltérő hajviselettel, a 
kandallónak támaszkodva áll, Mttal a nézőnek. A báli be- 
lépőjét félvállára vetett ej. Béni (vastag szivarral a szájá- 
ban egykedvűen ül a jobboldali kereveten). Dobó (a középen 
elől áll, fölbontott távirattál a kezében). IMvay (a galériá- 
ból jövet Dobóhoz lép). Lehel (a baloldali első üvegajtónál 
áll, Olga nézésébe merülve). Főhadnagy (kávéscsészével a 
kezében a baloldali kereveten ül). Foerdész (a baloldali 
kerevet mellett álló 'széken ül). Kopeczkyné (lorgnonján 
át diszkrétül méregetve a vendégeket), GinávaZ (a galéria 
alatt sétál). Szentmiklősy két férfivendéggel (a tánc- 
terem nyitott ajtajában áll). Több férfi és nöi vendég 
(a táncteremb&n sétál és csoportosul). Péter (feketekávét 
ad a férfiaknak). Inas (Péter intésére figyelve, pálinkát 
hord körül). 

DOBÓ 

(Miután fölbontotta és átfutotta a táviratot.) 
Meg van bolondulva. 

LITVAY 

(Halkan.) Rossz hír? 

DOBÓ 

Nem éppen rossz, csak bosszantó . . . (Olvassa.) 
„Holnap négykor érkezem, várjon meg a vasúton. 
Lucy-Baal) (Szól.) Meg van bolondulva. 

LITVAY 

A csörgőtánc föltalálója? 

DOBÓ 

(Zsehregyürve a táviratot,) Amióta megtudta, 
hogy örököltem, nem bír a szívével. 

LITVAY 

Küldj neki útipénzt, hadd menjen vissza oda, 
ahonnan jött 

DOBÓ 

Fizetnünk kell, ha meg akarjuk őket nyerni 
és fizetnünk kell, ha szabadulni akarunk tőlük. 
(Az íróasztalhoz lép, ahol szivarra gyújt,) 

LITVAY 

(A főhadnagy mdlé iü) 

OLGA 

Péter, a főerdész úrnak egy pohár curacjaot! 

FÖEBDÉSZ 

(Védekezve,) Kezeit csókolom — sohasem 
szoktam ! 

FŐHADNAGY 

(Litvayhoz bizalmasan,) Kérlek — ki az a 
csinos leány? 

LITVAY 

Hát nem ismered? A háziasszony! 

FŐHADNAGY 

Senkit sem ismerek itt — téged, persze, ki- 
véve . . . Három órával ezelőtt érkeztem a faluba, 
a szakaszom élén. Kártyát dobtam s meghívtak. 
Éppen csak annyi időm maradt, hogy megborot- 
válkozzam. (Olgára mutat,) Ki az ura? 

6* 

LITVAY 

Valami Litvay. 

FŐHADNAGY 

Litvay? Milyen firma? 

LITVAY 

Kicsit bogaras, de különben tisztességes em- 
ber . . . (Fölkd és miután néhány vendéggel beszélt, 
a táncterembe megy,) 

FŐHADNAGY 

(A főerdészhez.) Ki volt az a civilista, akivel 
az imént beszélgettem? 

FŐEBDÉSZ 

(Csodálkozva.) Litvay báró — a házigazda ! 

FŐHADNAGY 

(Megdöbbenve szívja a fogát, fölkél s a hát- 
térbe vonul) 

KOPECZKYNÉ 

(Lorgnonján át szemügyre veszi Olgát.) Igazán 
eredeti ötlet tőled, édes Olgám, hogy úgy öltöztél, 
mint egy tizenhétéves leány! 

OLGA 

Tizennyolc éves . . . 

KOPECZKYNÉ 

Te megengedheted magadnak az ilyeneket, 
mert bámulatosan konzerválod magadat . . . (Leül 
Béni mellé) Pedig már hét éve, hogy elkoptattad 
első báli cipöcskéidet — ugy-e? 

DOBÓ 

(Az íróasztal mdlől.) Nyolc éve, asszonyom . . . 
Olga cousine-om ugyanabban az évben kezdte a 
bálozást, mint az ön Gina leánya. 

OLÖA 

(Sátra megy, végigméri Lehelt^ aztán a bal- 
sarokban álló székre dobja a belépőjét és eltűnik a 
táncteremben,) 

BÉNI 

(Egy ijedt pillantást vet Kopeczkynére, aztán 
átül a baloldali kerevetre,) 

GINA 

(Az íróasztal mellett állva) Lorántfy ! (Szünet 
után.) Lorántfy! 

LEHEL 

(Fölriadva) Kérem? 

GINA 

Sokat bálozott tavaly? 

LEHEL 

Én még nem báloztam. 

GINA 

(Bénihez) És maga, Béni? 

BÉNI 

Én már nem bálozok. 

GINA 

/Sóhajt, aztán Dobóhoz fordtd) Dobó gróí. 

DOBÓ 

Töredelmesen bevallom, hogy még mindig nem 
vagyok gróf. 

KOPECZKNÉ 

Gina, hol jár az eszed? Hiszen már az asztal- 
nál is megmondta Dobó . . . 

DOBÓ 

Gina nagysád azt hihette, hogy a parfaitnél 
kineveztek. 

GINA 

(Dohóhoz,) Mikor volt utoljára udvari bálon? 

DOBÓ 

Három évvel ezelőtt augusztusban. 

GINA 

(Csodálkozva.) Nyáron? 

DOBÓ 

Igen, a kaukai király bálján. 

GINA 

Sokat táncolt? 

DOBÓ 

Nem táncoltam. Én a király mellett ültem a 
nagy kókuszfa alatt. Ő felsége egy rézüstöt vert, a 
trónörökös pedig bivalyszarvat fujt. Csak a zászlós 
urak táncoltak. 

GINA 

Milyen az ottani udvari viselet? 

DOBÓ 

Köcsögkalap és két mérgezett hegyű dárda. 

KOPECZKYNE 

Dobó — elég! 

DOBÓ 

Befejeztem. 

GINA 

Azt hiszem, az európai udvaroknál nem mu- 
latnak olyan jól. Orlay Gizi, akinek az édesatyja 
valami volt Rómában, az elmondott nekem min- 
dent. Az ember áll és vár, vár, vár — végre meg- 
jön az udvar. Most az ember megint vár, vár, vár, 
— míg megszólítja a királyné. Akkor arra kell 
ügyelni, hogy az ember valami ostobaságot ne 
mondjon. A királyné tovább megy es az ember 
megint vár, vár, míg elkezdődik a tánc. Éjfélkor 
pedig haza kell menni. 

SZENTMIKLÓSY 

(Aki a társasághoz közeledett és látható gyö- 
nyörűséggel hallgatta Ginát, magában.) Nagyon 
kedves ! (Kis ezüstdobozt vesz elő a zsebéből bon- 
bonokkal, amelyekkel aztán megkinálja Ginát,) 

DOBÓ 

Főerdész úr — egy pohár cura9aot . (Tölt az 
asztalnál.) 

FÖEBDÉSZ 

Köszönöm Dobó úr, elvből nem szoktam ! 

SZENTMIKLÓSY 

(Miután Gina vett a bonbonokból, mosolyogva 
néz körül, hogy kit kinálhatna meg. A tekintete 

találkozik Kopeczkyné pillantásával, erre hirtelen 
dbortd az arca és zsebreteszi a dobozt,) 

KOPECZKYNÉ 

(Szenimiklósyhoz.) A híres rózsa-bonbonok ? ! 
Ugy-e, csak harminc éven aluli hölgyeknek valók ? 

SZENTMIKLÓSY 

Kérem, ha parancsol . . . 

KOPECZKYNÉ 

(SzentmiUósyhoz.) Üljön mellém. Hiszen úgy 
sincs egyéb dolga, minthogy mulattassa a nőket . . . 
Mulattasson. 

SZENTMIKLÓSY 

(Sértődve.) Ezer örömmel! (Melléje ül,) 

DOBÓ 

(Bénihez, Ginára mutatva,) Miért nem fog- 
lalkozol azzal a szép kis leánynyal? 

BÉNI 

Engem nem érdekelnek a leányok, csak az 
asszonyok — az olyanok, mint Klára grófné . . . 

DOBÓ 

Pedig ebből hamar asszony lesz, mert a hozo- 
mánya annyiszor százezer forint, a hány gomb van 
a keztyüjén . . . 

FŐHADNAGY 

(Aki mellettük állott és kihallgatta a beszéd- 
jüket^ meglepetten szívja a fogát. Fölhúzza a kez- 
tyüjét és Gina mellé szegődik.) 

BÉNI 

(Fölhúzza a Jceztyüjét és Oina másik oldalára 
szegődik,) 

KOPECZKYNÉ 

(Szentmildósyhoz,) Miért csinál olyan arcot, 
mintha birsalmába harapott volna? Pedig egyízben 
azt mondta^ hogy sohasem boldogabb, mintha az 
én társaságomban lehet ... 

SZENTMIKLÓSY 

(Meghökkenve nézi Kopeczkynét,) 

KOPECYKYNÉ 

Már nem is emlékszik rá? Húsz évvel ezelőtt 
mondta, Tátrafüreden . . . 

SZENTMIKLÓSY 

Vagy úgy! 

KOPECZKYNÉ 

Én akkor nem értem rá, hogy magával barát- 
kozzam, de most ráérnék. Mindig a2t hajtogatta, 
hogy nem a szépségemért szeret, csak a szelle- 
memért. Nos hát, a szellemem megvan még — 
sőt meg is gyarapodott azóta ... Ha akarja, eljárhat 
hozzánk mindennap. Hozhat nekem virágot és bon- 
bont, amennyit csak akar . . . 

SZENTMIKLÓSY 

« Igazán — boldoggá tesz . . , 

KOPECZKYNE 

No ne féljen, nem fogom a szaván. Tudom, 
hogy maga olyan, mint a családi násfa : az anyák- 
ról a leányokra száll. 

SZENTMIKLÓSY 

Az én barátságom mindig tiszteletteljes és 
önzetlen. 

KOPECZKYNE 

(Szórakozva,) Tudom, szegény barátom: ma 
már tiszteletteljes, ha nem is önzetlen , , , (A tánc- 
teremben keringőt játszanak,) • 

LEHEL 

(Aki eddig a háttérben volt, izgatottan az 
üvegajtóhoz lép.) 

BÉNI 

(Oina oldalán a főhadnagygyal vitatkozva.) 
Bocsánat — én előbb kértem a keringőt! 

KOPECZKYNE 

Gina — észszel táncolj ! 

GINA 

(Tánchoz készülve, Béni vállára teszi a kezét,) 
A mama nem szereti, ha sokat táncolok. A^t 
mondja, hogy gyönge vagyok. (Dobóhoz,) Hát 
gyönge vagyok én? 

DOBÓ 

(Mosolyogva végig nézi,) Az hiszem, a mama 
ezúttal téved . . . 

GINA 

(A főhadnagyhoz.) Mit néznek mindig a kez- 
t5mmön? (Bénivel táncolva el.) 

SZENTMIKLÓSY 

(Fölkei, Kopeczkynéhez,) Ha megengedi — 
baráti kötelességek szólítanak. (Menni akar,) 

KOPECZKYNÉ 

Nem, ma estére lovagommá avatom. 

SZENTMIKLÓSY 

(Ijedtében térden csuklik,) 

KOPECZKYNÉ 

(Karjába ölti a kezét,) Tudom, hogy valakit 
nagyon boldoggá teszek . . . 

SZENTMIKLÓSY 

Mindenesetre engem? 

KOPECZKYNÉ 

Nem — Klára grófnét. (SzentmiTdósyval a tánc- 
terembe el,) 

LEHEL 

(Hirtelen kinyitja az üvegajtót, d,) 

DOBÓ 

(Aki figyelemmel kisérte Lehelt,) Ah — mit 
jelent ez? (Az üvegajtóhoz lép, kezét ráteszi a 
kÜinc&re^ majd gondolataiba merülve megáll. Dobót 

kivéve mindenki dhagyta a dohányzót. A galeridban 
csak a föerdész van. A táncterem ajtai bezárultak.) 

FÖEBDÉSZ 

(Óvatosan dőre jön. Körülnéz, de nem veszi 
észre Dobót, Az íróasztalon álló pálinkás üvegből 
egy vizes pohárba töU és fölhajtja. Távozni akar. 
Útközben szembe találkozik Klárával, Zavartan 
meghajlik, A táncterembe él.) 

MÁSODIK JELENET. 

DOBÓ, KLÁBA, PÉTEB. 
DOBÓ 

(Péterhez, aki a táncteremből jövet a galéria 
jobbóldalára akart menni,) Péter ! (Halkan,) A báróné 
a táncteremben van? 

PÉTEB 

Az imént még ott láttam a méltóságos 
asszonyt . . . 

DOBÓ 

Köszönöm. 

PÉTEB 

(A galéria alatt jobbra d) 

KLÁBA 

(Dobóhoz,) Hol van Lehel? 

DOBÓ 

Azt hiszem, a szobájába ment — de rögtön 
itt kell lennie . . . 

KLÁBA 

Megvárom. (A kandalló párkányáról levesz egy 
kis albumot és a kerevetre üL) A fiu oly különö- 
sen viselkedett vacsoránál. Észrevette.^ (Dobóhoz.) 
Miért néz olyan különösen.^ 

DOBÓ 

(Halkabban,) Eszembe jutott, hogy az én csa- 
ládi házamban is van egy ilyen kandalló . . . Mos- 
tanában sohasem ég benne tűz . . . Pedig kerevet 
is áll előtte, amelyen két ember elférhetne . . . 
Keskenyebb ennél — de ha közel húzódnának 
egymáshoz — 

KLÁBA 

Azt Ígérte, hogy nem fog erről többet beszélni. 

DOBÓ 

(Tréfásan.) Bútorokról sem szabad beszélni.? 

KLÁBA 

(Figyelmesen nézi az albumot.) 

DOBÓ 

Annyira érdekesek a képek? 

KLÁBA 

Érdekesek. 

DOBÓ 

(Szdiden.) Akkor miért tartja megfordítva.^ 

KLÁBA 

(Fölkel s a kerevetre dobja az albumot.) Kérem, 
ne bántson! 

HARMADIK JELENET. 

ELŐBBIEK, SZENTMIKLÓSY. 
SZENTMIBXÓSY 

(Sietve jön a főbejáraton, ellenségesen végig- 
méri Dobót, Klárához,) Nem akarja a táncot nézni ? 
Nagyon érdekes . . . 

KLÁBA 

Megyek . . . (SzentmiTdósy karja alá fűzi a 
kezét. Dobóhoz,) Elhozza nekem a fiút, ugj^'-e? 
( SzentmiTdósy val a táncterembe d.) 

NEGYEDIK JELENET. 

DOBÓ, OLGA. 
OLGA 

(A] galériából jobbról jön. Óvatosan visszanéz, 
az üvegajtóhoz oson, A vállára veti a széken fekvő 
belépőt s kezét ráteszi a kilincsre. Aztán meglátja 
Dobót.) 

DOBÓ 

Olga! 

OLGA 

(Dacosan emeli föl a feiét,) 

DOBÓ 

Hová megy, Olga? 

OLGA 

Kimegyek — a levegőre . . . 

DOBÓ 

Ne menjen. Az est hűvös. 

OLGA 

Fáj a fejem ... Jót fog tenni . . . 

DOBÓ 

Elkísérjem ? 

OLGA 

(Hevesen,) Nem ! (Nyugodtabban,) Egyedül 
akarok lenni a gondolataimmal . . . (Az üvegajtón 
kivuL halkan kopogtatnak,) 

DOBÓ 

Hallja ? A gondolatai, amelyekkel egyedül akar 
lenni . . . (Szünet után szárazon,) Kérem, tegye le 
a belépőjét és jöjjön velem a táncterembe. 

OLGA 

Nem megyek! 

DOBÓ 

Olga, meglehet, hogy az egész csak a gonosz 
véletlen műve. Az asszonynak nemcsak a tisztes- 
ségére, hanem a jó hírnevére is ügyelnie kell. 

OLGA 

Untat, kedves Dobó. (Ki akarja nyitni az 
ajtót.) 

DOBÓ 

(Beteszi az ajtót, Olgát előrevezeti. Fojtott 
hangon.) Te! Én vagyok az egyetlen férfirokonod. 
Veled együtt én is felelős vagyok annak az ember- 
nek a becsületéért, aki megtisztelte a családunkat 
azzal, hogy feleségül vett. ő megbánhatja, hogy a 
rokonunkká lett, de szégyenkezni nem fog e miatt 
soha. 

OLGA 

Megőrültél? (Kiszabadítja a kezét.) Erőszak? 
Fenyegetés? Nagyon jól van! Mondok neked vala- 
mit: Litvay umak a becsületét ennyibe se veszem 
(ujjaival csettint), sl fenyegetésedet pedig ostobának 
találom . . . Elhiszed most már, hogy a házicicának 
tigriskarmai vannak? 

DOBÓ 

Meg foglak menteni, ha kell, erőszakkal is. 

OLGA 

Nem félek a botránytól! Oh, barátom, már 
régen átugrottam ezen az árkon. Szólj egy szót és 
én kinyittatom az ajtót (a táncterem fdé mutat) 
és hirül adom az egész díszes felekezetnek, hogy 
Litvaynénak kedvese van — vagy lesz. 

DOBÓ 

Nincs és nem is lesz! 

OLGA 

Most még nincs. Nem is gondoltam arra, hogy 
lehet. Magam sem tudom, hogy mit gondoltam. De 

most már tudom, hogy lesz. Ha ma nem, hát hol- 
nap, ígérem, hogy lesz ! Ha holnap nem, hát holnap- 
után. Talán nem is egy, hanem több. (A szivéhez 
nyúl, mintha fájdalmat érezne,) Ah! 

DOBÓ 

Tudja, hogy miért tiltotta el az ura a tánctól ? 

OLGA 

Mert ostoba, mint minden férj. 

DOBÓ 

Az ő szigora nem a férj, hanem az orvos 
szigora. Gyönge pedig nem a nejével, hanem a 
beteggel szemben. 

OLGA 

(Meghökkenve nézi Dobót, majd vállat von.) Ah ! 

DOBÓ 

Emlékszik azokra a vitákra, amelyek az édes- 
anyja és atyja között folytak a tánc miatt? 

OLGA 

Az édesanyám mindig azt tette, amit akart. 

DOBÓ 

(A fejével bólint, halkan,) És meghalt fia- 
talon . . . 

OLGA 

(Gépiesen.) Meghalt, fiatalon . . . 

He rezeg ¥.: Az első vihar. 7 

DOBÓ 

Meghalt szívbajban . . . 

OLQA 

(Meghökkenve.) Szívbajban? (A kehiéhez kap, 
hdyzetét megértve, rémülten.) Dobó! Dobó! 

DOBÓ 

Abban a harcban, amelyet az ura évek óta 
annyi önmegtagadással vív, az ellensége nem az 
asszonyi szeszély — 

OLGA 

(Kiegészítve gondolatát.) Hanem — a halál?! 

DOBÓ 

Arról nincs szó, Olga. Ön nem olyan beteg, 
csak gyönge ... 

OLGA 

A halál! (Az ablakon ujabb kopogtatás,) 

OLGA 

(Megrázkódva hátrál az ablaktól.) 

DOBÓ 

Már nem tartóztatom. 

OLGA 

(Mereven nézi az ablakot.) A halál! (Leül a 
baloldalon.) 

DOBÓ 

(Hozzá hajlik, szdiden.) Kegyetlen voltam, — 
a te érdekedben, — mert szeretlek. 



ÖTÖDIK JELENET. 

ELŐBBIEK, LITVAY és PÉTER. 
LITVAY 

(Megjelenik a táncterem ajtajában,) 

DOBÓ 

(Olgához,) hz ura ! Ne feledje, hogy az egész- 
sége és a boldogsága az ő kezében van. (Litvay- 
hoz halkan) Légy gyöngéd hozzá. 

LITVAY 

(Csodálkozva) Mi történt? (Olgához lép) Mi 
baja, Olga? 

OLGA 

A halál! 

LITVAY 

Olga, miféle beszéd ez? 

OLGA 

(Olga fölemeli a fejét és félénken kutatva nézi 
Litvay arcát.) 

DOBÓ 

(Azalatt magához intette Pétert, aki az író- 
asztalnál foglalatoskodott. Halkan.) A terrászon 

7* 

fogod találni a fiatal grófot ... Én adtam neki ott 
találkozót, de meggondoltam a dolgot, hideg van 
odakünn . . . Megmondod neki, kéretem, jöjjön 
vissza . . . 

PÉTEB 

(Meghajlik, az üvegajtón d.) 

DOBÓ 

(Mintán egy pillantást vetett a házasokra, las- 
san a galériába jobbra d,) 

LITVAY 

Ne nyugtalanítson, Olga. Szóljon, mi baja? 

OLGA 

(Megfogja Litvay kezét s mintegy véddmet 
keresve, hozzászorítja az arcát. Keservesen sírni 
kezd.) 

LITVAY 

Ideges, de majd elmúlik. 

OLGA 

Nem akarok meghalni! 

LITVAY 

Miféle ötlet ez megint? 

OLGA 

Ugy-e, gyűlöl? 

LITVAY 

No most meg éppen félre beszél! 

HATODIK JELENET. 

OLGA, LTTVAY, LEHEL. 
LEHEL 

(Sápadt arccal hdép az üvegajtón^ ott észre- 
vétlenül állva marad.) 

LITVAY 

(Olgához gyöngéden,) Bátorság, hiszen elmúló 
idegesség az egész . . . Most nézzünk a vendégeink 
után, ott vissza fogja nyerni a jókedvét . . . 

OLQA 

Félek! Sándor! (A vállára hajtja a fejét.) 
Ne hagyjon el! 

LITVAY 

Nem szoktuk elhagyni azt, akit szeretünk. 
(Megcsókoljay Olga derekára teszi a karját s gyön- 
géden a táncterem felé vonja. Olgával el) 

LEHEL 

(Egyedül marad a szobában. A baloldali kere- 
vet élé lép. Indulattal remegő hangon) Oh — én 
ostoba tacskó ! (A két öMe közé fogja a fejét és 
térdre veti magát, úgy hogy a felső teste a kere- 
vetre borul. Erősen liheg.) 

HETEDIK JELENET. 

LEHEL, DOBÓ. 
DOBÓ 

(Kis szünet után megjelenik jobbról a galéria 
alatt. Lassan előre jön s midőn megpillantja 
Lehelt, nyugodtan bólint a fejével.) Az első csaló- 
dás! (Hozzálép, a kerevetre támaszkodik.) Lehel! 
Ne vedd nagyon komolyan a veszteségedet! Amit 
elmulasztottál, az nem a boldogság volt! 

(A táncterem ajtaja megnyílik.) 

DOBÓ 

(Mátrapillantva, szigorú hangon.) Kelj fel — 
jönnek! Az ő becsülete kívánja, hogy erőt végy 
magadon . . . 

LEHEL 

(Fölkel és szédiUve néz körül. Balra a kerevet 
mögé lépj ahol állva marad.) 



NYOLCADIK JELENET. 

LEHEL, DOBÓ, SZENTMIKLÓSY, FŐHADNAGY, 
PÖERDÉSZ, LITVAY, majd BÉNI. 

SZENTMIKLÓSY 

(Menekülő léptekkel jön. Megkönnyebbülten 
föUélegzik s elhelyezkedik a jobboldali kereveten.) 

LITVAY 

Egy Upmant, urak? (Kinyitja az Íróasztal 
fiókját és egy havanna-dobozt tesz az asztalra^ 
amelyből szivart vesznek az urak.) 

BÉNI 

(A táncterem ajtajában visszaszól,) Cigány! 
Most valami hallgató nótát! (Előre jön,) Szent- 
miklósy bácsi — Kopeczky néni kéreti egy szóra . . , 

SZENTMIKLÓSY 

(Búsan szól.) Mene — tekel — ufárszin ! 

BÉNI 

(Dobóhoz,) Mind a két keztyü gombjai számí- 
tanak Ginánál? 

LITVAY 

(Egy pisztolyt vett dő az íróasztal f^kjáhóL) 
Dobó — te említetted vacsoránál a Jefson- fegyve- 
reket? Itt van egy pisztoly abból a gyárból . . . 
(Átadja neki.) 

DOBÓ 

(A főerdészszel és főhadnagygyal a pisztolyt 
nézi,) 

KILENCEDIK JELENET. 

ELŐBBIEK, OLGA. 
OLGA 

(Belép a táncteremből. Beteszi maga után az 
ajtót. Litvayt keresi.) 

(A szín mögött a zene ugyanazt a szomorú magyar 

dalt játszsza, amelyet a második felvonásban Lehel 

játszott a zongorán,) 

LITVAY 

(Dobóhoz.) Vigyázz, meg van töltve. 

LEHEL 

(Aki a zenére figyelt) Alpáry dala ! Alpáry dala ! 

OLGA 

(ElSbbre jön. Megpillantja Lehdt, szomorúan, 
de fölindulás nélkül néz a szemébe.) 

LEHEL 

(Olgához df ojtott hangon.) Úgy bánt velem, 
mint egy ostoba tacskóval, — meg fog róla győ- 
ződni, hogy nem vagyok az! 

DOBÓ 

(A pisztolylyál kezében Litvayhoz.) Jól visz? 

LITVAY 

Jól, amennyire én meg tudom ítélni. Nem 
vagyok gyakorlott lövő. 

FŐHADNAGY 

Pedig nem árt, ha az ember ezt is gyakorolja. 

LEHEL 

(Hangosan,) Jó, ha az ember ezt is gyako- 
rolja. Legalább nem kell eltitkolnia a megvetését 
olyan emberrel szemben, akit ügyessége arcát- 
lanná tesz. 

OLGA 

(Kérlelő hangon,) Lehel! (A továbbiak alatt 
a táncterem ajtajához vonulj ahol a döntő pilla- 
natban beszólítja Klárát.) 

LITVAY 

(Pillanatnyi szünet után Lehelhez.) Hát téged 
mi bánt? 

LEHEL 

Bánt, hogy az emberek oly feledékenyek vagy 
gyávák, hogy ellentmondás nélkül maguk közé 
fogadják azt, akinek a kezén még nem száradt 
meg az ártatlanul kiontott vér. 

DOBÓ 

Miféle vérről beszélsz? 

LEHEL 

Alpáry barátom véréről. 

DOBÓ 

Tudod, hogy miért ölték meg Alpáryt? 

LEHEL 

Amiért a varangy megölte a szentjánosbogarat : 
mert fénylett! 

DOBÓ 

Tacskó, nem tudod, hogy mit beszélsz. 

LEHEL 

(A tacskó szótól földühödve.) Nem vagyok 
tacskó. A bizonyítékot az arcodba vágom — (Ökle- 

vd Dobó fdé sújt. Dóbó^ aki a hal kezében tartja 
a pisztolyt, a szabad jobb kezévd fdfoqja és egy 
piUanatig fogva tartja Lehd kezét. Egy-két másod- 
percig farkasszemet néznék,) 



TIZEDIK JELENET. 

ELŐBBIEK, KLÁBA. 
KLÁBA 

(Aki Olga hívására belépett^ a galériából 
végignézte a jdenetet. Elhaló hangon.) Oszkár ! 

DOBÓ 

(Klárára tekint. Visszanyeri önuralmát, A 
pisztolyt az íróasztalra dobja. Elfordul.) 

ELÁBA 

(Lehelhez lép.) Boldogtalan ! Tudod, hogy miért 
ölte meg — ? Hogy megvédje anyád becsületét ! 

DOBÓ 

(Léhdhez) Tudom, hogy mi lázít föl ennyire. 
Nem Alpáry. Később meg fogsz nekem bocsátani. 
Én nem haragszom rád! (A kandallóhoz megy, 
hátat fordítva a társaságnak.) 

SZENTMIKLÓSY, BÉNI 

(Lehelhez) Mi bajod, Lehel? 

LEHEL 

(Sötéten körülnéz, aztán kimegy az üvegajtón.) 

LITVAY 

A fiu alkalmasint sokat ivott . . . Majd holnap 
rendbe hozzuk a dolgot . . . Most arra kérlek, 
barátaim : maradjon a dolog közöttünk . . . (Olgá- 
hoz.) Nézzen vendégei után — én a fiút köve- 
tem . . . (Az üvegajtón d) 

SZENTMIKLÓSY. 

(Karját nyújtja Olgának) 

OLGA, FŐHADNAGY, FÖEHDÉSZ, BÉNI 

(A táncterembe d) 

TIZENEGYEDIK JELENET. 

KLÁRA, DOBÓ. 
KLÁRA 

(Könyörgő hangon) Dobó! 

DOBÓ 

(Megfordul) Ön itt? 

KLÁRA 

Nem tudom, hogy mit mondjak . . . Annyira 
érthetetlen előttem az, ami történt . . . Kérem, 
nyugtasson meg egy szóval. Ugy-e nem veszi 
komolyan a fiu meggondolatlanságát? Megbocsát 
neki — az én kedvemért? 



108 HBRCZEO FERENC 



DOBÓ 

Megmondtam, hogy nem haragszom. 

Nem fogja megtorolni a sértést? Megígéri, 
hogy nem? 

DOBÓ 

(Keserű moscíylyál.) Legyen nyugodt: meg- 
ígérem! 

KLÁRA 

Ne vegye rossz néven, hogy nő létemre bele- 
avatkozom — de nem tudom elviselni a gondolatot, 
hogy önök ketten, ön és Lehel, — ah, nem! 

DOBÓ 

Tehát ne gondoljon rá. Isten önnel! 

KLÁBA 

(Meglepetten,) Hová akar menni? 

DOBÓ 

El. 

KLÁBA 

És semmi egyéb mondani valója nincs? 

DOBÓ 

Nincs. 

KLÁBA 

Van nekem . . . (Zavartan, mosolyogva,) Van- 
nak helyzetek, amikor a legbeszédesebb asszony 
is kifogy a szóból. . . Kérem: legyen a segítsé- 
gemre . . . (Szünet után hizdegve) Kérem, találja 

el, hogy mit akarok mondani! — Nem akar segí- 
teni? Tehát egyedül kell megtennem az egész 
utat ... (A keztyűje gombjával babrálva, Dobó 
tekintetét kerülve.) Egy héttel ezelőtt egy próbáról 
volt szó közöttünk. — Én akkor álmodni se mertem 
volna, hogy a véletlen ennyire ellenem fog bizo- 
nyítani ... Ön kiállotta a próbát! Joga van hozzá, 
hogy ígéretem beváltására emlékeztessen. 

DOBÓ 

Legyen nyugodt, grófné: nem fogom megtenni. 

KLÁBA 

Nem?! (Szünet után némileg sértődten.) Tehát 
nem nagy értéket tulajdonít már az ígéretemnek. 

DOBÓ 

Ne folytassa, kérem. Nem akarom, hogy meg- 
alázza magát. Ön jószívű és nemes gondolkozású. 
Anyai szíve egész melegével szereti azt a fiút. Félti 
tőlem, meg akarja óvni minden veszedelemtől. — 
Miért? Lehelt nem fenyegeti semmiféle veszedelem. 

KLÁBA 

(Szomorúan.) És önmagáról nem beszél? 

DOBÓ 

Igen — tudom — ön nemcsak Lehellel törő- 
dik, hanem velem is. Őt félti, engem pedig sajnál. 
Úgy érzi, hogy valami elégtétellel tartozik nekem. 

KLÁKA 

És Önről mondják, hogy ismeri a nőt? Olyan 
őszinteségre kényszerít, amely egyik nőnek sincs 
a természetében. Ám legyen! Tudja meg, hogy 
évek óta védekezem — nem ön ellen, hanem ön- 
magam ellen. Becsülettel védekeztem. Egy hete 
tudom már, hogy ellentállásom hiábavaló volt. 
Ürügyet vártam, alkalmat, hogy letehessem a fegy- 
vert. Számítottam a nagylelkűségére ... Ön nem 
nagylelkű velem szemben . . . Sebaj ! Föltétlenül 
leteszem a fegyvert! Nem tudom, hogy vesztemre, 
vagy boldogságomra.^ Ez öntől függ! — (Aggódva.) 
Mi történt önnel? 

D(»BÓ 

Nem tudom! De ügy érzem, mintha a vér 
megdermedt volna ereimben. Azt se tudom már, 
hogy szeretem-e, Klára, de abban biztos vagyok, 
hogy ön nem szeret. 

KLÁBA 

(Némüeg hoszusan.) Istenem — hogy győz- 
zem meg? (Hirtden inspirációval^ mosolyogva.) 
Tegyen próbára! 

DOBÓ 

Próbára!? Egy héttel ezelőtt ön kételkedett 
bennem. A legsúlyosabb bizonyítékot követelte, amit 
egy nőnek tréfából sem szabad követelnie: a be- 
csületemet. 

KLÁBA 

A becsületét? A lovagias hiúságát! 

DOBÓ 

Jól van, a hiúságomat. A nőnek is van ilyen- 
féle hiúsága, amelynek alapjában véve nincs sok 
köze a becsülethez és amelynek az elvesztése 
mégis súlyosabb következményekkel jár, mint becsü- 
letének elvesztése. Ez a nő jóhimeve! Tegye a 
kezét a szívére és válaszoljon egy kérdésemre : Ké- 
pes volna arra, hogy föláldozza értem a jó hirét? 
Föláldozza csak azért, hogy engem meggyőzzön a 
szerelméről ? 

ELÁBA 



(Büszkén.) Ah, mily föltevés 



DOBÓ 

Csak erről akarom meggyőzni: ha valaki oly 
büszke, mint ön, tartozik tisztelni a más ember 
önérzetét is, különösen, ha az a másik ember vé- 
letlenül férfinak született! 



TIZENKETTEDIK JELENET. 

ELŐBBIEK, LITVAY. 
LITVAY 

(Bdép az üvegajtón.) Dobó ! (Megpillantva 
Klárát, hirtelen elhaUgat) 



KLÁRA 

Litvay, mi történt? 

LITVAY 

Remélem, hogy a dolognak nincs komolyabb 
jelentősége . . . 

KLÁBA 

Lehel? 

LITVAY 

A fiu megszökött. Elment, a nélkül, hogy 
hátrahagyott volna valami üzenetet . . . Innen le- 
sietett a szobájába és átöltözött. Mivel nem esett a 
kezeügyébe más ruha, magára vette a katonai 
egyenruháját. 

KLÁRA 

És merre ment? 

LITVAY 

Megnyergeltette a hegyi poniját, aztán a havasba 
vette magát. 

DOBÓ 

Fegyvert vitt magával? 

LITVAY 

Az expresz puskáját . . . 

KLÁRA 

Istenem ! 

DOBÓ 

Lássuk csak! Nem tudod, mennyi töltényt vitt? 

LITVAY 

A vadászától tudom, hogy hat csomagot. 

DOBÓ 

Ez megnyugtat. 

LITVAY 

(Kihívja a főerdészt,) 

KLÁBA 

Dobó! Csak ön tudja visszahozni a fiamat. 

DOBÓ 

(Némi gúnynyal*) Visszahozom. 

KLÁBA 

Dobó, ha ezt megteszi — (Sirásra hajló han- 
hon,) Esküszöm önnek — (dhaügat és a szeméhez 
szorítja a kendőjét. Kis szünet után szilárdan,) 
Ma délután azt mondta nekem, hogy menyasszonyá- 
nak tekint . . . 

DOBÓ 

(A szavába vág.) Visszahozom — ingyen. 
— Függöny. — 

NEGYEDIK FELVONÁS 

(Litvayék parkjában, A háttérben széles lépcső vezet a ma- 
gasabban fekvő keresztúthoz, A keresztútnak a néző felé eső 
oldalát alacsony sövény szegélyezi. A keresztút mögött festett 
háttér: a nézővel en face, széles, parkírozott fa-avenue vezet 
az alacsony dombon fekvő kastélyhoz. Az épületnek csak a 
középső homloka látszik, a szárnyait eltakarják a fák. Fehérre 
meszelt, zöldablakos, palatetős barok-kastély. A ház mögött 
regényes [a lomnici csúcshoz hasonló] havasvidék zárja el a 
szemhatárt. Az élőtért jobbról-balról sűrű facsoport szegélyezi, 
amely mintegy folytatása a kastélyhoz vezető festett fa- 
avenuenek. Balról elől kis bárok- pavillon, két lépcsőfokos 
ajtóval. Jobbról a fák alatt pihenőhely. Két fa közé feszitett 
függő háló, mellette gyékényből font asztalka és két kerti 
szék. — őszi hervadás,) 

ELSŐ JELENET. 

OLGA, LITVAY. 
OLGA 

(A függő hálóban ül, egy nagy tvdományos 
könyvben olvas.) 

LITVAY 

(A lépcsőn lejövet visszaszól.) Ha tülkölést 
hallanál, értesíts, Béni . . . (Lejön) Tegnap óta 

semmi hír a havasról, pedig már három óra is 
elmúlt . . . Kezdek aggódni. 

OLGA 

(Leteszi a könyvet) Most már mindent tudok. 

LITVAY 

Mit tud? 

OLGA 

Endarteritisem van. 

LITVAY 

(Csodálkozva.) Mije van? 

OLGA 

Kezdődő stenoi«isom is van. 

LITVAY 

Az asszony deákul beszél (Meglátja a köny- 
vet, a kezébe veszi.) Hjah, persze! (Elolvassa 
a hátát) „A szivbillentyük kóros elváltozásai." 
(Szól) El fogom zárni a könyvtáramat! 

OLGA 

Tisztába akartam jönni az állapotommal. 

LITVAY 

És végleg belezavarodott a képzelődéseibe ! 

OLGA . 

Meri a becsületszavára mondani, hogy nem 
vagyok beteg? Ne az orvosi, hanem a gavallér 
szavára. 

8* 

LITVAY 

(Tréfásan,) Orvosi, laikus, tartalékos tiszti és 
civilista szatramra mondom, hogy nincs semmi 
szervi baja. 

OLGA 

Tehát szervetlen bajom van. Még csak egy 
kérdés érdekel: meg fog házasodni másodszor is.? 

LTTVÁY 

Magának olykor Ízléstelen ötletei vannak. 

OLÖA 

(Magában,) Goromba: ez jó jel. 

LITVAY 

Hiszen nem érez fájdalmat? 

OLGA 

Azelőtt mindig fájt a szivem, de sohasem 
éreztem. Most nem fáj, de mindig érzem. (Búsan,) 
Nem félek, csak egyet sajnálok: hogy maga 
annyira félre tudott ismerni. 

LITVAY 

(Humorosan,) Ah ? ! 

OLGA 

Egyszer még meg fogja tudni, hogy ki volt 
Olga. 

LITVAY 

(Mosolyogva megcsókolja Olga szemét.) 



AZ BLSÖ VIHAR 117 



OLGA 

(Ábrándosan.) Most sajnál, de hamar el fog 
felejteni. A férfiak oly jellemtelenek ! (Kis szünet 
után aggodalmasan.) Kérem — hallgassa csak, 
hogy ver a szivem ! 

LITVAY 

(Olga szivére teszi a fülét) Úgy ver, mint 
minden más asszonyé . . . 

OLGA 

(A kezével könnyen macához szorítja a fejét, 
ábrándosan) Sándor, ha akartuk volna, milyen jó 
dolgunk lehetett volna! 

LITVAY 

(Fölemeli a fejét, szdid szemrehányással) 
A tulajdon urával is kacérkodik már? 

OLGA 

(Csendesen nevetve.) Ha leánykoromban beteg 
voltam, mindig beleszerettem az orvosomba . . . 
Istenem, de sokszor is voltam már szerelmes ! 
(Komolyan.) Hogy van az, hogy éppen magába 
nem szerettem soha? 

LITVAY 

(Szdid iróniával.) Talán nem kedveli a bar- 
nákat ? 

OLGA 

(Némi kacérsággal.) Az éjjel gondolkoztam 
ezen és más eredményre jutottam . . . (Llkomolyo- 

dik. Panaszosan.) Nagyon rossz éjszakám volt! 
Szenvedtem és bántott, hogy nem törődik velem 
senki. 

LITVAY 

(Halkan.) Az orvos nem lakik messzi magá- 
tól. — miért nem fordult bizalommal hozzá? 

OLGA 

(Sóhajtva,) Az orvos messzi lakik . . . 
MÁSODIK JELENLET. 

ELŐBBIEK, KLÁRA. 
KLÁBA 

(Sötét ruhában, balról jön a keresztúton. 
Csattos félcipőt visd, az egyik cipőjéről hiányzik 
a csatt) Litvay — még semmi hír? 

LITVAY 

Még eddig semmi. 

KLÁBA 

Fölmegyek az erdészlakig . . . Elkisér ? 

LITVAY 

Természetesen . . . 
(Nagy távolságból ismételt tülkölés hallatszik.) 

LITVAY 

Ah ! (Fülelve.) Hallja ? 

HARMADIK JELENET. 

ELŐBBIEK, BÉNI. 
BÉNI 

(A keresztúton jobbról jón. Örömmel,) Sógor ! 
Szól a kürt! 

LITVAY 

Hallom, Béni. (Megfogja Klára két kezét.) 
A tülkölés azt jelenti, hogy Lehel jó egészségben 
leérkezett a törökkuti vadászlakhoz. Ebben a jel- 
adásban egyeztünk meg Dobóval. 

KLÁBA 

(Megkönnyebbülten lélegzik fól^ örömmel.) Oh, 
csakhogy biztosságban vannak ! (Mborulva.) A rossz 
fiu! Mennyi zavart okozott! 

LITVAY 

Félóra múlva már itt itt lehetnek. Bizonyára 
éhesek lesznek, ebédet rendelek a tékozló fiúnak . . . 
(Olgához halkan.) És intézkedni fogok, hogy az 
orvos a szomszédságába hurcolkodjék . . . (A ke- 
resztúton balra el) 

OLGA 

(Aki már dhagyta a hálót, az egyik ujja he- 
gyével csókot dob utána.) 

KLÁBA 

Béni úr, kérem . . . 

BÉNI 

(Lejön a lépcsőn.) Parancsol? 

KLÁBA 

(A paviUonra mutat, halkan.) Szentmiklósy 
benn van a Dobó pavillonjában ? 

BÉNI 

(A fejével igent bólint.) Kialussza a bál fára- 
dalmait. 

KLÁBA 

(Óvatosan.) Megtette, amire kértem? 

BÉNI 

(Közömbösen.) Igen, betettem a cipőcsattot . . . 

KLÁBA 

(Ijgy ösztönszerű mozdtdatot tesz, mintha 
csendre akarná inteni. Szünet után félénken.) 
Hová tette? 

BÉNI 

(M. f.) A Dobó hálószobájába . . . 

KLÁBA 

(BémiÜten) A hálószobájába ? ! (Az ijedtségén 
erőt véve, de szégyenkezve elfordul.) 

BÉNI 

(Csodálkozva) Kérem — ? • 

KLÁBA 

(Zavartan.) Nagyon jól van . . . Köszönöm ! 

BÉNI 

(Csodálkozva d.) 

NEGYEDIK JELENET. 

OLGA, KLÁRA. 
OLGA 

(Aki élesen szemmel tartotta őket.) Miféle cipő- 
csattról beszéltek? 

KLÁRA 

(Kitérően.) Tréfa . . . 

OLGA 

(Kutatva nézegeti Klárát,) Az arcodról látom, 
hogy nem az. (Szünet után.) Az egyik cipődről 
hiányzik a csatt . . . 

KLÁRA 

(A ruhája alá rejti a cipőjét,) 

OLGA 

(Az összefüggést keresve,) Bénivel betétetted 
Dobó lakásába . . . Szentmiklósy ott van ... De 
hiszen ha megtalálja — ha meglátja a lábadon 
a párját — (Nevető rémülettel,) Te őrült — mit 
tettél ? 

KLÁRA 

(Boszúsan és megszégyenülten.) Kérlek, ne 
zaklass ! 

OLGA. 

Miért tetted ezt? Féltékennyé akarod tenni 
Szentmiklósyt? (Kicsinylően,) Ah — nem ! (Ghndol- 
kozva.) Hírbe akarod magadat hozni Dobóval ? 
(Összecsapja a két kezét, nevetve.) Klára! 

KLÁBA 

Te ezt nem értheted . . . 

OLGA 

Én?! Hiszen ez nékem úgyszólván specialitá- 
som . . . (Melegen, hízelgőén.) Légy bizalommal 
hozzám. Én tudok nagyon jó barátnő lenni ! 

KLÁBA 

(Igen diszkrétül hangsúlyozott bizalmatlanság- 
gal.) Te} 

OLGA 

(Kutatva nézi Klárát.) Szereted Dobót ! (Kevés 
gondolkozás után hirtelen.) Ő szeret! Hol is volt 
a szemem eddig, hogy nem vettem észre a válto- 
zást, mely azon az emberen végbe ment? 

KLÁBA 

(Megfeledkezve óvatosságáról) Ügy találod, 
hogy megváltozott ? 

OLGA 

(Mosolyogva) Nagyon ! (Szünet.) Tehát kom- 
promittálni akarod magadat Dobóval? 

KLÁBA 

Csak be akarom előtte bizonyítani, hogy nem 
vagyok annyira büszke, mint ő gondolja. 

OLGA 

Nem kérdezek többet. Ez olyan, mint a fog- 
plombozás: ha elkerülhetetlen, akkor túl kell esni 
rajta minél előbb. (Elkomolyodva.) Csak nem avat- 
tad be Bénit? 

KLÁBA 

Nem. Ő azt hiszi, hogy a csatt egy minta, 
amelyre Dobó nővérének van szüksége. 

OLGA 

Okosan . . . (Elneveti magát) Kiváncsi vagyok 
Szentmiklósy arcára, ha majd a lábadon fölfedezi 
a csatot, amelynek párját a Dobó hálószobájában 
találta! Ha ugyan megtalálja . . . 

KLÁBA 

ő mindent megtalál. 



ÖTÖDIK JELENET. 

ELÖBBTEK, SZENTMIKLÓSY. 
SZENTMIKLÓSY 

(Kilép a paviUonból.) Hölgyeim! (Báf ordítja 
a kidcsot, amdyet a zárban hagy.) Kissé sokáig 
olvasgattam . . . 

OLGA 

(Diszkrétül fölvonja lábán a ruháját, Klárá- 
hoz halkan.) Férjes asszony vagyok — védekeznem 
kell a gyanú ellen. 

SZENTMIKLÓSY 

(ügy pillantást vetve Olga lábára,) Az ön 
cipésze, báróné, megérdemli a művé^^z nevet. 

OLOA 

(Magában.) Rehabilitálva vagyok! 

SZENTMIKLÓSY 

Az imént, hogy a Dobó barátunk lakásán 
olvasgattam, igen pikáns fölfedezést tettem. 

KLÁRA 

Ah? (Diszkrétül kimutatja a csattos cipőjét,) 

SZENTMIKLÓSY 

(Lopva nézi Klára lábát.) Véletlen fölfedezés 
volt, mivel nem szokásom, hogy más ember hol- 
mija között kutassak . . . Hogy némely embernek 
minő szerencséje van a szépnemnél? 

OLGA 

Mit talált, Szentmiklósy? 

SZENTMIKLÓSY 

(Klára lábát nézve.) Egy táviratot. 

KLÁBA 

(Bosszúsan rejti el a lábát.) Ah! 

SZENTMIRLOSY 

Fölbontott távirat volt. Az hiszem, nem követ- 
tem el indiszkréciót, midőn elolvastam, mert ha 
Dobó nem akarta volna, hogy valaki elolvassa, 
bizonyára nem hagyta volna az asztalon ... A 
tartalma csak ennyi: „Holnap négykor érkezem, 
várjon meg a vasúton. Lucy-Baal." 

OLGA 

(Dühösen.) A csörgőtánc föltalálója? 

SZENTMIKLÓST 

Ezt a kis epizódot csak azért voltam bátor 
fölemlíteni, hogy azok, akik netán igényt emelnének 
Dobó barátunk rokonszenvére, tisztában legyenek 
vele, hogy kivel kell osztozniok a fiatal úr érzel- 
meimben. (Indtdó félben.) Megnézem most a 
rózsákat . . . (Olgához.) Jó lesz, ha négy felé itt 
leszünk a pavillonnál, hogy méltóan fogadhassuk 
a kastély érdekes vendegét ... (A keresztúton 
bálra d.) 

HATODIK JELENET. 

OLGA, KLAbA. 
OLGA 

(Dühösen.) Majd fogadom én! Ez gyalázat 
Dobótól . . . (Klárára mutat.) Mikor ilyen asszony 
szereti! Lám, az erkölcsbíró! 

(Inkább magához, mint Olgához,) Föladjam a 
küzdelmet? (Elszántan,) Nem ! Tudom, hogy engem 
szeret! Az ö kedveért fölveszem a küzdelmet min- 
denki ellen. (Hirtelen inspirációval a keresztút 
fdé siet) 

OLGA 

Klára, hová mégy? 

KLÁRA 

(A lépcsőn.) Fegyverkezem! (A keresztúton 
bálra d) 

OLGA 

(Utána néz, bús csodálkozással) No lám — 
a komoly Klára! 



HETEDIK JELENET. 

OLGA, DOBÓ, LEHEL, majd BÉNI 
DOBÓ 

(Jobbról a fák alul jön^ a ruháján meglátsza- 
nak a hegyen töltött éjszaka nyomai,) Jó napot 
Olga! 

LEHEL 

(Honvédhuszár önkéntesi egyenruhában, de 
kard és sarkantyú nélkül. Poros csizmával. Meg- 
hajtja magát) 

OLGA 

(Zavartan és örömmel) Lehel! 

DOBÓ 

Azt hittük, hogy itt találjuk a grófnét . . . 

OLGA 

CM, f.) Elment. 

BÉNI 

(A keresztúton jön,) Nini — Leheli Hát meg- 
jöttél? (Lejön s derült kíváncsisággal nézi Lehelt.) 

DOBÓ 

(Lehelhez,) Megyek — rendbehozom maga- 
mat . . . (Erősen Lehel szemébe néz.) Addig mulat- 
tasd a bárónét. 

BÉNI 

(Dobóhoz halkan,) Szeretnék neked valamit 
mondani. 

DOBÓ 

(Aki azt gondolja, hogy Béni pénzt akar tőle, 
gyanakodva méri végig,) 

BÉNI 

(Megértve Dobó pillantását^ zavartan,) Nem 
az. Más valami. (Dobóval ketten a paviUonba el,) 

NYOLCADIK JELENET. 

OLGA, LEHEL. 
OLGA 

(Mihelyt becsukódott a paviUon ajtaja, Lehel- 
hez közeledik. Bizalmasan.) Haragszik? 

LEHEL 

(A fejét rázza, csöndesen.) Nem. Ön okozta 
nekem életemben az első komoly bánatot, de azért 
hálával tartozom önnek. Sokat tanultam az éjjel. 
Most már elmondhatom, hogy letettem az érettségit. 

OLGA 

(Fájdalmas mosolylyal.) Mit tanult, Lehel ? 

LEHEL 

(Egyszerűen, minden pátosz nélkül.) Megtanul- 
tam lemondani. 

OLGA 

(Megdöbbenve néz rá, majd őszinte fájdalom- 
mai.) Szegény gyermek! 

LEHEL 

(M. f.) A havas tanított meg rá. Mikor elhagy- 
tam a kastélyt, még lázadásban volt minden csöpp 
vérem. Azt hittem, hogy embert kell ölnöm, vagy 
meg kell halnom . . . Nem is tudom, hogyan jutot- 
tam föl a havasra ... Az erdészlaknál elhagytam a 
lovamat és dühös sietséggel, mint az üldözött vad. 

törtettem föl a magános csúcsnak . . . Mire fölértem, 
már magasan járt a nap és a szívemben nem volt 
már semmi gyűlölet, csak nagyon boldogtalan vol- 
tam . . . Leheveredtem a kopár kőre és keservesen 
sírtam . . . Úgy sírtam, Olga, mintha egy hosszú 
mulasztást kellene jóvá tennem . . . Aztán csodál- 
kozva néztem körül. íme, én meg akarok halni — 
én! — és a nap fölséges közömbösséggel jár a 
maga utján, a távoli erdők harmonikusan zugnak 
és az ezüstködös szemhatáron édes békesség honol . . . 
(Szünet után meghatottságát leküzdve.) A levegő 
tiszta volt és én a szememmel megkerestem a kas- 
télyt. Ott feküdt, majdnem függőlegesen alattam, 
mint a gyermek játékszere. És megláttam önt is, 
Olga. Föl-alá járt a terrászon, parányi léptekkel, 
mint egy bábu. Elérhetetlen távolságban tőlem. — 
Ott fönn erősen jár a szél, csípős a hideg és tiszta 
a levegő; ott fönn megértettem, hogy vakmerőség 
volt, amidőn önre emeltem a szememet. 

OLGA 

A gyermekek gyorsan tanulnak és hamar felej- 
tenek. Tegnap még én is gyermek voltam. Azt 
hittem, hogy a nap az én kedvemért süt, minden 
virág, minden pillangó nekem nyílik, nekem ragyog. 
(JEgy rezignált mozdulatot tesz a kezévd. Szünet 
után összekulcsolt kezekkkel.J Nem leszek többet 
rossz! Isten önnel Lehel. (Kezet nyújt neki.) Kö- 
nyezik? (Mosolyogva.) Én is sírok . . . (Az ujja- 
hegyével megtörli a szemét) Talán a gyermeksé- 

günket siratjuk! (Felmegy a keresztútra és anélkiU, 
hogy visszatekintene, balra megy.) 



KILENCEDIK JELENET. 

LEHEL, DOBÓ, BÉNL 
LEHEL 

(Önfeledten néz a távozó után, anélkül azon- 
ban, hogy egy lépéssel is követné.) 

DOBÓ 

(Klára cipocsattjával a kezében, Bénihez hal- 
kan) És azt mondta, hogy tedd a lakásomba? 

BÉNI 

(Közömbösen.) Szembeötlő helyre, mondta, hogy 
könnyen rátalálhass. Én aztán az éjjeli szekrényed 
fiókjába tettem . . . Hiszen te elkérted tőle mintának? 

DOBÓ 

(Gyorsan.) Igen — elkértem . . . Köszönöm, 
Béni! 

BÉNI 

Szívesen ! (A keresztúton jobbra d.) 

LEHEL 

(Dobóhoz) Az egyik számadásom rendben 
van ... De a másik ! (Könyörögve) Dobó, vívjál 
meg velem! 

DOBÓ 

Nem, fiam. 

LEHEL 

A gyalázat százszorosan visszahull reám. Azt 
fogják mondani, hogy gyermek vagyok, aki még 
sérteni sem tud . . . (Könyörögve,) Dobó ! 

DOBÓ 

Ha be akarod bizon)átani, hogy férfi vagy, 
van erre más mód is. A grófné jó hímevét vesze- 
delem fenyegeti . . . 

LEHEL 

A kismamáét ? Ki merészkednék — ? 

DOBÓ 

Ö maga. 

LEHEL 

Dobó — mit jeleni ez? 

DOBÓ 

Azt jelenti, hogy vannak körülmények, amikor 
a legkomolyabb nö is gyermek és rászorul a férfi 
gyámságára. Többet nem mondhatok. Tartsd szem- 
mel a grófnét, légy óvatos és gyöngéd . . . 

LEHEL 

(Zavartan.) Sietek hozzá! 

DOBÓ 

Megállj ! Nagyon rád fér a kefe és a hideg víz, 
— az öltöző szobámban megtalálod mind a kettőt. 

9* 



182 HERCZBO FERENC 



LEHEL 

Megyek, Dobó ! (A paviüonba d.) 

DOBÓ 

(ügyedül marad a színen. Még egyszer meg- 
nézi a csattot) Azt hiszi, hogy így — ! (Hirtelen 
eszébe jut valami. Kivesz a kabátja zsebéből egy 
nyitott táviratot.) Lucy-Baalról szinte megfeled- 
keztem . . . Pedig négy órakor jön . . . (Megint 
zsebre teszi a táviratot,) A vasútra kell sietnem, 
mert minden kitelik a hóbortos leánytól . . . 



TIZEDIK JELENET. 

DOBÓ, RLÁBA. 
KLÁBA 

(Világos ruhában megjelenik balról a közép- 
úton. Egy pillanatra megáll a lépcső fölött.) 

DOBÓ 

Klára! 

KLÁBA 

(Lejön a lépcsőn,) 

DOBÓ 

(Megindidtan, magábam) Világos ruhában ! 
(Erőt vesz magán, kiveszi zsebéből a csattot és 
Klára szeme elé tartja. Szünet után halkan.) 
Nem önhöz méltó ötlet ! (Visszaadja neki a csattot,) 

KLÁBA 

(Megszégyenülten fordul d. Midőn Dobó egy 
mozdulatot tesz, mintha indulni akarna, megszólal. 
Félénken kezdi^ majd nekibátorodik,) Ha sokat 
vesztettem is az ön szemében, remélem, hogy 
a barátságát nem vesztettem el . . . Most szüksé- 
gem volna rá! 

DOBÓ 

(Meghajlik,) 

RLÁBA 

Az imént egy levelet kaptam a bécsi húgom- 
tól. A húgom nagyon ragaszkodik hozzám, jobban, 
mint ez rokonok között szokás . . . Sokat is tart 
rólam, többet, mint amennyire rászolgáltam . . . 
Most tanácsot kér tőlem, egy kényes ügyben. Engem 
cserben hagyott az élettapasztalásom, azért fordu- 
lok önhöz ... A húgom másféléves asszony. Bol- 
dog asszony. Most attól retteg, hogy a boldogsá- 
gát veszedelem fenyegeti. Nem biztos benne, de 
retteg tőle. 

DOBÓ 

Miféle veszedelem? 

KLÁSA 

Az urának volt egy legénykori barátnője. 
A barátnők ama fajtájából, akik mindent éreznek 
a férfi iránt, csak éppen barátságot nem. 

DOBÓ 

S a barátnő most újból megjelent? 

KLÁBA 

Két évig külföldön élt és most levélben tudatta 
az érkezését. 

DOBÓ 

A férj megmutatta a levelet nejének? 

KLÁBA 

Nem mutatta meg, de a húgom mégis tudo- 
mást szerzett róla. Hogyan ? Az az ö dolga, A sze- 
gény asszonyka most azon tépelődik, hogy miként 
viselkedjék az urával szemben. Megakadályozza 
a találkozást, vagy jobban teszi, ha megbízik az 
ura hűségében és nem törődik a dologgal? 

DOBÓ 

(Nyugodtan, de határozottan.) Meg kell aka- 
dályozni. 

KLÁBA 

Az ura imádja! 

DOBÓ 

(M. f.) Meg kell akadályozni. 
(A távolból vasúti vonai fütyülése haüatsztk.) 

DOBÓ 

(Magában,) A vonat! 

(Leül,) Hogy van az, hogy a félvilági nő, még 
a legüresebb lelkű is, oly veszedelmes tud lenni 
a feleségre nézve, még az aranyszívű feleségre 
nézve is? 

DOBÓ 

A hiba többnyire a feleség részén van. A fél- 
világi nő keresi a küzdelmet, támadólag lép föl 
— a feleség pedig vagy meghátrál a küzdelem 
elől, hamis büszkeségből, vagy ha küzd, nem az 
ellenséget támadja, hanem az urát. (Belemelegedve 
leiU.J Mit tesz a legtöbb nő, ha egy nap véletlenül 
megtudja, hogy az ura légyottra készül a régi vagy 
az új kedveséhez? Vagy némán a hitvesi méltósá- 
gába burkolózik, vagy szenvedélyes féltékenységgel 
támad az urára. De egyik sem vádolja magát 
kötelességmulasztással. 

KLÁBA 

Mit ért kötelesség alatt? 

DOBÓ 

A nő kötelessége, hogy megvédje a boldog- 
ságát a büszkesége árán is. 

KLÁRA 

Minő fegyverekkel? 

DOBÓ 

(Yállat von,) Minden ellenséget a maga fegy- 
verével kell visszaverni . . . 

KLÁRA 

(Elgondolkozva) Az\. hiszem, már értem . . . 

DOBÓ 

(Hirtelen az ajkába harap s az óráját nézt) 

(Aki megfigyelte mozdvdatát, a kezét könnyen 
ráteszi Dohónak az asztalon pihenő kezére.) Tudom, 
hogy mit írok húgomnak! Estére van a légyott? 
Estére teríttess a kis szalonod kandallója előtt — 
két személynek. Virág legyen az asztalon, az urad 
kedvenc bora a hűtőben . . . Vedd magadra a leg- 
csinosabb ruhádat, de előbb vesd le a büszkesége- 
det. Engedd meg neki, hogy összehasonlítson a 
régi kedvesével. Ö szép? Nos, te elragadó is tudsz 
lenni. Ő jól öltözik? Csak a szabója kegyelméből! 
Neked egyéni Ízlésed és művészi fantáziád van. 
Ö mulatságos? Kocintsd össze a poharadat az uradé- 
val, hadd lássa, hogy pajzán is tudsz lenni. Kacér 
is tudsz lenni mámorító is . . . És megmarad az a 
fölséges előnyöd, hogy csak egy ember számára 
vagy az — ő pedig, a másik, mindenkinek az . . . 
(Fölkel, némi gúnynyal,) Köszönöm, Dobó, a jó 
tanácsot! 

(A távolból a vonat szaggatott füttyentése hallatszik,) 

DOBÓ 

(Aki önfeledten hallgatta Klárát, fölkél, ijed- 
ten,) A vonat elment! 

KLÁBA 

És Lucy-Baal hiába várta! 

DOBÓ 

(Meglepetten hallgat. Szünet után,) ön tudta? 

KLÁBA 

TÍZ perc óta valóságos halálmegvetéssel küz- 
dök ellene . . . (Melegen és némi kacérsággal.) El- 
hiszi most már, hogy önt többre becsülöm a saját 
büszkeségemnél? (Meghátrál Dohó dSl.) Most mennie 
kell . . . Meglehet, hogy valaki leszállt a vonatról, 
— menjen eléje és gondoskodjék róla, hogy ide ne 
tévedjen . . . 

DOBÓ 

Megyek ... De visszajövök . . . (A fák között 
jolíbra él.) 

KLÁBA 

(Egyedül.) Jó, hogy a vonat csak öt percig 
állt itt . . . 

TIZENEGYEDIK JELENET. 

KLÁBA, aztán SZENTMIKLÓSY, OLGA és LITVAY. 
SZENTMIKLÓSY 

(Hangja a szín mögött) Báróné ! Báróné ! Négy 
óra elmúlt! 

KLÁBA 

(Hirtelen inspirációval, magában.) Asszonyt 
kerestek Dobónál? Fogtok találni! (A paviUonajtő- 

hoz siet. Kinyitja. Benéz.) Senki sincs benn . . . 
(Egyik keztyüjét a küszöbre ejti. Keresztet vet 
magára. Besiet és beteszi maga mögött az ajtót.) 

SZENTMIKLÓSY 

(Mihelyt Klára eltűnt a pavillonban, megjele- 
nik balról a keresztúton. Lejön, kémkedve a pavil- 
lozhoz közeledik. Ebben a pillanatban belülről meg- 
csattan a kulcs a zárban.) Oh! (Megpillantja a 
küszöbön fekvő keztyüt. Fölveszi, megnézi.) Női 
kezt}^! — Párisi bélyeg! (Izgatottan.) Lucy-Baal 
itt van! 

OLGA, LITVAY 

(A keresztúton balról jönnék.) 

SZENTMIKLÓSY 

Báróné! (A paviUonra mutat.) Ő itt van! 

OLGA 

(Hevesen.) Hogyan — merészkedett volna! 
Ah, ez sok! (Litvayhoz.) Kz ön barátja arcátlan 
ember ! 

SZENTMIKLÓSY 

(Megszagolva a keztyüt.) Párisi illat! Csak 
jönne Klára — hadd lássa, hogy milyenek a mai 
urak! 

TIZENKETTEDIK JELENET. 

ELŐBBIEK, DOBÓ 
DOBÓ 

(Sietve jön a fák altd, jobbról,) Elkéstem . . . 

OLGA 

(Dobóhoz.) Éppen jókor ! (A pavillonra mutat) 
Kit hozott ön a házamba? 

DOBÓ 

(Megdöbbenve.) Hát ott benn van ? (Litvayhoz, 
magát mentegetve.) Vígasztalhatatlan vagyok . . . 

OLGA 

(A paviUonhoz lép.) Látni akarom azt a nőt, 
akinek kedvéért Klárát megvetik . . . 

LITVAY 

(Miután egyetértő pillantást váltott Dobóval, 
Olgához.) Jöjjön, Olga, ez már nem önnek való . . . 

OLGA 

De én látni akarom! (Az ajtót megzörgeti.) 
Asszonyom, vagy kisasszony — nyissa ki — ez 
az én házam! 

LITVAY 

Olga, megtiltom ! (Karon fogja Olgát.) 

SZENTMIKLOSY 

(Kárörömmel, magában.) Oh, csak jönne már 
Klára! 

TIZENHARMADIK JELENET. 

ELŐBBIEK, KLÁBA, majd LEHEL. 

(A kulcs megcsattan a pavUlon ajtajában. Az 
ajtó kinyílik J 

KLÁBA 

(Megjelenik az ajtóban, lesütött szemmd, lát- 
hatólag maga is restelve helyzetét.) 

SZENTMIKLOSY 

(Visszatántorodik.) Hogyan? Ön az? 

DOBÓ és LITVAY 

(Csodálkozva, örömmel.) Klára! 

KLÁBA 

Én vagyok . . . (Szünet.) 

OLGA 

(Nevetve.) Értem! 

LEHEL 

(Megjelenik Klára mögött a küszöbön.) A kis- 
mama és én vagyunk . . . 

KLÁBA 

(Meglepetten visszafordul.) Lehel ! (Halkan.) 
Hogyan kerülsz te ide? 

LEHEL 

(A társasághoz,) A kismamának fontos be- 
szédje volt Dobóval, tehát idekisértette magát velem . . . 
(Klárához halkan^ szemrehányóan.) Az öltözöfülké- 
ben rejtőztem . . . 

OLGA 

(Dobóhoz.) És Lucy-Baal? 

TIZENNEGYEDIK JELENET. 

ELŐBBIEK, BÉNI. 
BÉNI 

(A keresztúton jobbról besiet.) Láttam ! Fehér 
lakkcipője van és gyémánt óralánca . . . Egy hosszú- 
hajú úr utazott vele . . . Moszkvába mennek . . . 

KLÁBA 

(Dobóhoz.) Négyszemközt akartam önnel be- 
szélni, de most már jobb lesz, ha beavatjuk bará- 
tainkat a titkunkba . . . (A társasághoz.) Mi ugyanis 
tegnap óta jegyesek vagyunk . . . 

MIND 

(Halk fölkiáltásokkal vagy megfelelő arcjáték- 
kal kifejezést adnak a meglepetésüknek.) 

KLÁBA 

(Folytatva.) A kínos jelenet után, amit Lehel 
rögtönzött tegnap este, úgy hiszem, hogy minél 

előbb nyilvánosságra kell hoznunk az eljegyzé- 
sünket . . . 

LITVAY 

Jegyesek? Most már értem Dobó magaviseletét! 

LEHEL 

(Klárához.) Jegyese — ? És én kezet emeltem 
rá?! (Összekulcsolt kezékkd,) Kismama! (Dobóhoz 
lép, töredelmesen,) Bocsáss meg — papa! 

KLÁBA 

(Némi kacérsággal Dohóhoz,) Haragszik reám, 
hogy kifecsegtem — ? 

DOBÓ 

Ki tudna önre haragudni! (Féléje tárja karját.) 
(Dobó karjaiba siet,) 

SZENTMIKLÓSY 

Ezt akartam mindig! Igazán örülök, gyer- 
mekeim ! 

